Dodik smatra da je zakon neophodan zbog preglasavanja, jer ne može postojati sistem u kojem jedan narod bira predsednika drugog naroda\nObjavljeno: 12.07.2017. 15:46h\nPredsednik Saveza nezavisnih socijaldemokrata Milorad Dodik izjavio je nakon sastanka s Draganom Čovićem, predsednikom Hrvatske demokratske zajednice BiH kako "ne odustaje od onoga što mu je strateški cilj, a to je da BiH deluje u okvirima Dejtona, da se reši pitanje izbornog zakona, pitanje kanala na hrvatskom jeziku i da se reši problem u Veću ministara BiH".\n"Izborni zakon koji je predložio HDZ ima našu podršku jer je to i mogućnost da se poboljša pozicija Srba u federalnom parlamentu. Zakon je neophodan zbog preglasavanja i ne možemo imati sistem u kojem jedan narod bira predsednika drugog naroda", rekao je Dodik nakon susreta održanog u Mostaru.\nDodao je i kako se razgovaralo o podršci Hrvatima povratnicima u Republiku Srpsku, ali je i ponovio kako "Veće ministara BiH smatra produženom rukom Predsedništva BiH".\nTEŠKE OPTUŽBE MILORADA DODIKA: Tajna služba BiH prisluškuje državni vrh Srbije, a verovatno i Hrvatske https://t.co/bs99y2YR66 pic.twitter.com/VmaX7N1UX2\n— Newsweek Srbija (@NewsweekRs) 10. јул 2017.\nPo njegovim rečima, "ovakav saziv (Veća ministara BiH) uopšte nema podršku Republike Srpske, jer radi na rušenju RS-a, izuzev predstavnika hrvatskog naroda".\n"Urušeni su odnosi potpuno. Mislim da je Bakir Izetbegović izgubio političku snagu i da sada putem Veća ministara i drugih pravosudnih institucija pokušava da se obračuna s predstavnicima srpskog i hrvatskog naroda, a zloupotrebom pravosuđa je doveo situaciju do apsurda", kazao je Dodik.\nČović je rekao kako su razgovarali o saradnji dve stranke na svim nivoima, pa i u mestima gde nema predstavnika jedne ili druge stranke, i nastojanjima da grade zajedničke interese kako bi se stabilizovali odnosi u BiH.\n"Razgovarali smo i funkcionisanju Veća ministara, parlamentarnih skupština i nižih razina vlasti i šta bi trebalo raditi, ali dotakli smo se i ranijih tema kao što je Ustavni sud BiH i druge institucije. Želimo da sve institucije rade u skladu sa Ustavom BiH. Dotakli smo se i privrede jer su tu i direktori elektroprivreda i napravili smo preduslove za sporazum o saradnji kako bi ojačali tu povezanost", rekao je Čović.\nOdgovarajući na pitanja novinara Čović je rekao kako je evidentno da nema parlamentarne većine na državnom i federalnom nivou, te da će situacija biti gora kako se budu bližili izbori.\nČOVIĆ SUTRA SA IZETBEGOVIĆEM\n"Treba se truditi da koliko-toliko sačuvamo odnose u državi zbog evropskog puta, ali s ovakvom podrškom u Veću ministara to je nemoguće. Evidentno je da postoji nepoverenje Veću ministara. Teško se može doći do novih rešenja jer agencije moraju raditi u skladu s Ustavom BiH, a ne političkim voljama. Kako se menja parlamentarna većina bit će vidljivo od pitanja do pitanja na sjednicama i na nivou FBiH će se sve vršiti na nivou preglasavanja, što nije u redu", rekao je Čović.\nInače, Dodik je proteklih dana u više navrata podsjetio da je s Čovićem pre mjesec dana u Banjoj Luci dogovorio da HDZ ne glasa za pitanja za koja SNSD kaže da su protiv interesa RS-a.\nPre početka današnjeg sastanka Dodik je novinarima kazao da je došao u Mostar da jasno kaže kako ono što rade organi BiH nije u interesu RS-a.\n"To je potpuno nekontrolisana situacija koja ne daje dobra nikome i koja odgovara samo nekima koji odlaze po Evropi i lažno pričaju. O tome ćemo pričati i o nekim strateškim pitanjima. Vreme je da otvorimo dijalog o tome šta je BiH", rekao je Dodik.\nIZETBEGOVIĆ VERUJE U ČOVIĆA\nKomentarišući susret u Mostaru, Izetbegović je ranije izrazio nadu da će Čović "ubediti Dodika da odustane od blokada", misleći pre svega na blokade koje se odnose na evropski put BiH.\nZa njega je, kaže, "čudna" Dodikova izjava koji je sa Čovićem dogovorio da HDZ ne glasa za pitanja za koja SNSD kaže da su protiv interesa Republike Srpske u državnim institucijama.\n"Ne znam šta time žele postići, ne vidim zašto bi HDZ trebao braniti dovoljno dobro zastupljene predstavnike Republike Srpske u državnom parlamentu. Ne znam šta će dalje danas dogovarati, mislim da bi bilo bolje da se uvek nalazimo najmanje po troje ili cela koalicija, ali svako ima pravo na sastanke", smatra Izetbegović.\nNa pitanje da li će se u četvrtak sastati sa Čovićem, Izetbegović je odgovorio da se "ne radi o nekim posebnim sastancima jer se oni sastaju jednom mjesečno ili u 15-ak dana".\n"Izborna kampanja počela je mnogo ranije u odnosu na planirano vreme i to kvari atmosferu u zemlji, zaustavlja provođenje Reformske agencije, usvajanje zakona potrebnih za ekonomski oporavak zemlje i zadržavanje mladih u zemlji", upozorava Izetbegović.\nPotvrdio je i da se na svim sastancima priča o izmenama Izbornog zakona, ali "predstavnici hrvatskog naroda u vlasti su u taj proces krenuli jednostrano znajući od početka da tako predložene izmene ne mogu da prođu".\n"Razgovaraćemo, ali ne verujem da može doći do rezultata s kojim bi bio zadovoljan Čović", zaključio je Izetbegović.\nSTABILOKRATIJA KAO RECEPT ZA NESTABILNOST: Zašto Zapad toleriše autokratske vladare na Balkanu\nTagovi BalkanBiHMilorad DodikBakir IzetbegovićDragan ČovićIzboriKampanja\nTRAMPOV ZET NEGIRAO VEZE S RUSIJOM: Nisam bio u dosluhu ni sa jednom stranom vladom


Udvostručen izvoz iranske nafte - Otpor\nIranski predsjednik Ibrahim Raisi kaže da Iran više nije zabrinut za prodaju nafte koja je dvostruko veća nego kada je preuzeo dužnost u augustu, uprkos teškim sankcijama koje su uvele SAD.\nRaisi je to rekao u intervjuu za državnu Radioteleviziju Irana u ponedjeljak navečer, koji je emitovan uživo.\nPrema ranijim riječima ministra nafte Irana, Javada Owjija, iranski izvoz nafte porastao je pod najstrožijim sankcijama, bez čeknja na rezultate trenutno pauziranih pregovora u Beču, u vezi s njihovim ukidanjem.\nOwji je rekao da je Iran “odnio naftu na mjesta na koja Amerikanci ne mogu ni pomisliti”.\nZvaničnici su također odbacili tvrdnje da je Bidenova administracija ublažila pritisak sankcija na Iran usred pregovora u Beču i rasta cijena, rekavši da su, naprotiv, SAD postale agresivnije.\nMohsen Khojastehmehr, izvršni direktor Nacionalne iranske naftne kompanije (NIOC), rekao je nedavno za iranske medije da je iranski izvoz sirove nafte porastao za 40 posto, a prodaja plinskog kondenzata za 250 posto od augusta prošle godine, kada je nova administracija stupila na dužnost.\nPorast izvoza poklopio se s cijenama nafte koje su dostigle višegodišnje maksimume, pružajući vitalni poticaj iranskim javnim finansijama. U ponedjeljak se Brentom trgovalo preko 105 dolara po barelu.\nVlada je izradila fiskalni plan za ovu iransku godinu pod pretpostavkom da će američke sankcije i dalje trajati. Predviđeno je najmanje 30 milijardi dolara prihoda vlade od izvoza nafte.\nTags: Bliski IstokIranNafta\nPalestina: "Izraelske" prijetnje neće zaustaviti lidere otpora


ISO standardi: “Bemi” potvrđen vrhunski kvalitet u poslovanju - Vijesti365\nHome›Biznis›ISO standardi: “Bemi” potvrđen vrhunski kvalitet u poslovanju\nISO standardi: “Bemi” potvrđen vrhunski kvalitet u poslovanju\nTvornici obuće “Bema” Banjaluka, na čijem je čelu uspješni privrednik Marinko Umičević, obnovljen je sertifikat Sistema menadžmenta kvaliteta prema zahtevima standarda ISO 9001:2015, čime je ova uspješna firma samo potvrdila kvalitet svog poslovanja, a na ponos Banjaluke i privrede Republike Srpske.\nUmičević je u izjavi za banjaluka.net rekao da je ponosan na ovo dostignuće, te pojasnio da je nezavisna eksterna provjera Integrisanog sistema menadžmenta kvaliteta od strane sertifikacijskog tijela “TÜV nord cert GmbH”, na osnovu rezultata audita, ocjene i odluke o sertifikaciji potvrdila je da Tvornica obuće “Bema” primjenjuje sistem upravljanja u skladu sa zahtjevima i standardima ISO 9001:2015.\n“Provjerom je obuhvaćen cijeli sistem, svi procesi i sve organizacione cjeline u kompaniji, nakon čega je audit tim iznio pohvale za naš Sistem”, potvrdio je Umičević.\nZahvaljujući uspješnom provođenju Sistema kvaliteta, Tvornica obuće “Bema” je potvrdila da je kao organizacija svjesna uloge i značaja kvaliteta u zadovoljenju svih zahtjeva, potreba i očekivanja kupaca.\n“Ovim je obnovljen sertifikat iz 2018 godine, a usklađenost sa standardnom biće ocjenjivana u trogodišnjem periodu važenja sertifikata”, rekao je Umičević, koji je načelu ove uspješne poslovne price, koja je izrasla u istinskog privrednog giganta Banjaluke i cijele Republike Srpske, na čemu ne želi stati već teži da se dalje razvija kroz domaću proizvodnju.\nMKK “Banja Luka”: Sanacija staze u Zalužanima vrši se u svrhu korištenja\nUskoro testiranje prvog respiratora proizvedenog u BiH\nSVEČANOST U MOSKVI: Ministri uručili odlikovanja RS ruskim dobrovoljcima


MOL Serbia obradovala prvake osnovne škole “Ratko Mitrović” - MOL Serbia\nMOL Serbia obradovala prvake osnovne škole “Ratko Mitrović”\nBeograd, 29.09.2017. – Kompanija MOL Serbia donirala je osnovnoj školi “Ratko Mitrović” iz Novog Beograda interaktivnu tablu sa kompletnom opremom, kako bi đaci prvaci imali bolje i modernije uslove za učenje. Podstaknuti akcijom učiteljice ove škole, Tatjane Krsmanović koja je tokom leta kompletno sredila i okrečila njihovu učionicu kako bi svojim prvacima priredila poseban doček, MOL Serbia je odlučila da podrži entuzijazam učiteljice sa željom da njena akcija budem primer drugima.\n„Kompanija MOL Serbia se trudi da u okviru svojih društveno-odgovornih aktivnosti uvek pomaže lokalnoj zajednici u kojoj posluje, a pre svega njenim najmlađim pojedincima. Želimo da pružimo podršku tamo gde je ona najpotrebnija, da podstaknemo dobre primere, pa pozovemo i druge kompanije da učine to isto. Jedan od sektora kojem je uvek potrebna podrška jeste obrazovanje. Kako briga o deci predstavlja obavezu svih nas, MOL Serbia će sa zadovoljstvom nastaviti da ulaže u obrazovanje dece i omladine, koja će za koju godinu postati i deo društva nas odraslih“, izjavila je generalna direktorka kompanije MOL Serbia, Bianca Vasilescu.\nNakon upriličene predstave sa mađioničarem za mališane, učiteljica i njene kolege su imale prilike da se upoznaju sa načinom funkcionisanja interaktivne table i na koje sve načine ona može olakšati i poboljšati učenje prvaka, ali i starijih učenika. Direktorka osnovne škole “Ratko Mitrović” Svetlana Radoičić se zahvalila kompaniji MOL Serbia, ali i učiteljici Tatjani Krsmanović čije delo je postalo dobar primer na koji način se možemo pokazati ljubav ne samo prema poslu, već i prema deci koji će jednog dana postati naši sugrađani i dodala: „Kolektiv škole odaje veliku zahvalnost kompaniji MOL za podršku i donaciju koja će im pomoći u daljem obezbeđivanju boljih i modernijih uslova za učenje njihovih đaka.”\nBrigom o lokalnoj zajednici u kojoj posluje, MOL Srbija je svojim društveno-odgovornim poslovanjem do sada najviše pomogla najmlađima, i to kroz akcije „Uskršnje farbanje jaja sa decom Svratišta“, „Novogodišnje predstave za decu sa smetnjama u razvoju“, „Bezbednost dece u saobraćaju“ i „Vozači velikog srca“, kao i donacijom pedijatrijskom odeljenju Zemunske bolnice.


Milutin Nikolić na čelu omladine socijalista u Vlasotincu - JUGPRESS\nMilutin Nikolić na čelu omladine socijalista u Vlasotincu\nPostavio: Jugpress Februar 10, 2018\nDanas je u velikoj sali Skupštine opštine Vlasotince održana Izborna konferencija Socijalističke omladine pri Opštinskoj organizaciji SPS Vlasotince.\nObraćajući se prisutnima u prepunoj sali Skupštine opštine , predsednik OO SPS Vlasotince, Nebojša Stojanović. je poželeo uspešan i plodonosan rad mladim socijalistima u radu same izborne konferencije, i između ostalog rekao:\n– Opštinski odbor Socijalističke partije Svih ovih svih godina unazad imao je veoma dobre rezultate u vlasotinačkoj opštini, pa tako očekujem od omladine socijalista da taj trend uspešnog rada nastave i nadmaše nas starije kolege, u šta sam više nego siguran da mogu. Jer omladina socijalista Vlasotinca ima pravog kvaliteta i istinskog potencijala “, poručio je prvi čovek vlasotinačkih socijalista, Nebojša Stojanović.\nJedini predloženi kandidat za predsednika mladih socijalista u Vlasotincu bio je Milutin Nikolić, apsolvent na Ekonomskom fakultetu u Beogradu.\nOn je jednoglasno , glasovima 60 prisutnih delegata, izabran za predsednika vlasotinačkih mladih socijalista.\n” Zahvaljujem se na ukazanom poverenju i to je za mene izuzetna čast, ali i velika obaveza, imajući u vidu da je Opštinski odbor Socijalističke partije u Vlasotincu jedan od najboljih opštinskih odbora u celoj Srbiji, po svojim izbornim rezultatima, rekao je Milutin Nikolić, novoizabrani predsednik mladih socijalista Vlasotinca.\nA čime će se baviti mladi socijalisti iz grada na reci Vlasini, predsednik Nikolić je nagovestio:\n” Naročitu pažnju posvetićemo temama koje zanimaju mlade ljude, edukaciji mladih, stvaranju uslova za\nzapošljavanje mladih, stručnih kadrova, izradi projekata i apliciranju na konkursima kod domaćih i rstranih donatora za finansiranje projekata za unapređenje kvaliteta života mladih ljudi i zadovoljenju njihovih potreba u svim sferama koje ih zanimaju” rekao je Nikolić.\nOn se zahvalio mladima koji su, specijalno zbog ove konferencije, došli iz Beograda, Niša i drugih gradova gde studiraju ili rade.\nKako je predviđeno aktima Socijalističke omladine Srbije, izabrano je i 20 članova Opštinskog saveta Socijalističke omladine u odboru SPS Vlasotince.\nIzbornoj konferenciji omladine vlasotinačkih socijalista prisustvovao i Uglješa Marković, predsednik mladih socijalista Srbije


Vučić: Izbjeglice su problem za Njemačku, ne i za Srbiju - Vijesti.me\nVučić i Braser\nPremijer Srbije Aleksandar Vučić izjavio je danas u Strazburu da su izbjeglice najveći teret za Njemačku i druge evropske zemlje jer će one morati da se staraju o njima godinama i decenijama, dok je obaveza Srbije i zemalja u regionu da se staraju o njima samo tri dana.\n"Većina tih ljudi koji odlaze u Njemačku prošli su kroz Srbiju, bila im je pružena humanitarna i medicinska pomoć i oni se nisu bojali da se registruju kod nas. Dakle, naš pristup ovom problemu je drugačiji od hrvatskog i mađarskog, pokazali smo solidarnost i tolerantnost u tretiranju izbjeglica", izjavio je Vučić poslije sastanka s predsjednicom Parlamentarne skupštine Savjeta Evrope An Braser.\nVučić je izrazio zadovoljstvo zbog svoje prve posjete Savjetu Evrope zbog toga što je ova institucija, kako je istakao, uvijek promptno reagovala kada je to Srbiji bilo potrebno i zbog činjenice da su dobro upoznati sa situacijom na Zapadnom Balkanu.\nPredsjednica PS SE An Braser pohvalila je srpskog premijera zbog humanog pristupa koji Srbija pokazuje prilikom tretiranja izbjeglica koje prolaze preko njene teritorije, kao i zbog velikog truda da se održi pozitivan dijalog sa zemljama susjedima.\n"Cijenim trud Srbije da se održi pozitivan dijalog, samo tako se mogu riješiti problemi sa zemljama susedima. Nadam se da ćemo se sljedeći put svi zajedno sresti u Sarajevu i razgovarati o još boljem unapređivanju odnosa", izjavila je predsjednica PS SE poslije sastanka sa srpskim premijerom.\nKako je saopšteno iz Vlade Srbije, Vučić i An Braser razgovarali su i o evropskim integracijama Srbije i reformama koje sprovodi srpska vlada, a Braserova je pozdravila stav premijera da je regionalna stabilnost preduslov ekonomskog razvoja, pohvalila reforme srpske Vlade i čestitala premijeru na borbi protiv korupcije.\nPremijer Srbije u prvu posjetu Savjetu Evrope došao je na poziv predsjednice PS SE An Braser. Vučić će se danas obratiti poslanicima 47 zemalja članica SE i odgovarati na poslanička pitanja, a tokom dana će se odvojeno sastati i sa zamjenicom generalnog sekretara Savjeta Evrope Gabrijelom Bataini-Dragoni i predsjednikom Kongresa lokalnih i regionalnih vlasti Savjeta Evrope Žan-Klodom Frekonom.\nNa zasjedanju PS SE učestvuje i srpska parlamentarna delegacija predvođjena poslanicom Aleksandrom Đurović.\nAhil64 3 godine i 1 mjesec\nKo u kodu ima ljudskost, tako radi


Uz nova igrališta, u ovom velikom gradskom naselju realizuje se više značajnih infrastrukturnih projekata. U toku je veliki posao izgradnje kružnog toka kod „Sirana“, tu je i izgradnja novog objekta mjesne zajednice i policijske stanice. Takođe, u planu su nova velika saobraćajnica koja bi povezivala Lauš i Paprikovac i rasteretila gužve u Karađorđevoj i Ulici Jovana Raškovića, te nova sportska dvorana pored škole „Sveti Sava“.\nInače, projekat “Jačanje uloge mjesnih zajednica u BiH” je inicijativa vlada Švedske i Švajcarske, a sprovodi ga UNDP u BiH, koji sa 70 odsto sredstava učestvuju u projektima, dok Grad učestvuje sa 30 odsto.\nViše sadržaja na selu\nIzgrađeno novo sportsko igralište u Potkozarju\n"Jačanje uloge mjesnih zajednica u BiH"\nBanjaluka: Lauš dobio novo igralište, uskoro još jedno FOTO


Rusija produžila sankcije Crnoj Gori do 2018.\nRusija će produžiti sankcije Crnoj Gori do kraja 2018., u sklopu posebnih ekonomskih mjera odmazde zbog odluke Podgorice da se pridruži sankcijama protiv Rusije u ljeto 2014, odlučio je Kremlj, prenose lokalni mediji.\nVlada u Moskvi tako je uvažila dekret predsjednika Vladimira Putina od 30. juna, kojim se sankcije produžavaju do 31. decembra 2018, samo nedjelju dana nakon što su lideri EU donijeli odluku da produže sankcije Rusiji do januara 2018.\nNakon odluke EU, Ministarstvo vanjskih poslova Crne Gore saopštilo je da će Crna Gora slijediti odluku EU, prenose Vijesti.\n"Ovim mjerama se namjeravaju proširiti posebne ekonomjske mjere odmazde određenim zemljama, uzimajući u obzir stepen njihove uključenosti u režim antiruskih sankcija", saopštila je Vlada Rusije.\nNakon što se Crna Gora prije četiri godine priključila sankcijama EU, Moskva je ubrzo uzvratila embargom na poljoprivredne proizvode.\nU međuvremenu, crnogorske vlasti su optužile Moskvu da je orkestrirala navodni pokušaj državnog udara na dan parlamentarnih izbora 16. oktobra 2017, zbog čega je podignuta optužnica protiv 14 osoba, uključujući i dvojicu za sada nedostupnih Rusa i dvojicu opozicionih lidera.\nRusija je u više navrata negirala umiješanost u navodni pokušaj puča, koji je tužilaštvo okarakterisalo kao nastojanje Moskve da spriječi članstvo Crne Gore u NATO.\nZahlađenje crnogorsko-ruskih odnosa kulminiralo je ulaskom Crne Gore u NATO, kada je Kremlj pozvao svoje državljane da izbjegavaju turističke posjete Crnoj Gori, upozoravajući na rastuće anti-rusko raspoloženje u zemlji, što odlučno negiraju zvaničnici u Podgorici.


Doček Nove Godine na Crnogorskom primorju uz najveće "zvezde" regiona - Bizlife.rs\nDoček Nove Godine na Crnogorskom primorju uz najveće „zvezde“ regiona\n15:14 Beograd, 15/11/2018\nNacionalna turistička organizacija Crne Gore najavila je danas višednevne zabavne programe na Crnogorskom primorju za Novu godinu, kao i nastupe najvećih muzičkih zvezda regiona.\nKako su organizatori istakli, Crna Gora se pozicionirala kao destinacija najboljeg prazničnog provoda u regionu. Goste će na trgovima i u hotelima zabavljati grupe Merlin, Riblja čorba, Bijelo dugme u punom sastavu, Plavi orkestar, Patribrejkersi, Darko Rundek, Marija Šerifović, Željko Joksimović, hrvatske pop zvezde Jelena Rozga, Boris Novković, folk zvezde Lepa Brena, Ceca Ražnatović, Haris Džinović.\nBosansko hercegovački pop pevač Dino Merlin, biće glavna zvezda dočeka Nove Godine u Budvi gde će za pet dana programa nastupiti i Most wanted, Who See i Beogradski sindikat.\nU hotelima grupe „Montenegro Stars“ „Splendid“ i „Montenegro“, 31. decembra nastupiće Jelena Rozga i Indira Forza, 1. januara Bijelo dugme s orkestrom i pevačicama iz Bugarske, i Jelena Rozga, a 2. januara Haris Džinović.\nHerceg Novi i tamošnje goste u 2019. uvešće Riblja čorba. Oni će na bini u Igalu nastupiti 31. decembra. Na istoj bini, 30. decembra, pevaće splitska pop-pevačica Jelena Rozga i pobednik „Pinkovih zvezdica“ Ljuba Stanković. Prvi januar rezervisan je za nastup najveće crnogorske muzičke zvezde Sergeja Ćetkovića.\nU Tivtu će nastupiti Amadeus bend već 26. decembra, dan kasnije nastupiće Ana Rucner, a 28. decembar je rezervisan za „dečje popodne“ uz Leontinu i goste, dok će uveče nastupiti Boris Novković. U novogodišnjoj noći peva Željko Joksimović, a 1. januara Lepa Brena.\nKotor je „rezervisan za rok zvuk“: na glavnom trgu će 31. decembra nastupiti Damir Urban, Darko Rundek, Bombajštampa, M.O.R.T, a 1. januara Four Blues Driver, Galija, Psihomodo pop, Autogeni trening.\nU Baru će u novogodišnjoj noći goste zabavljati Akademia i Sergej Ćetković, a 1. januara nastupiće Plavi orkestar.\nOrganizatori očekuju da će dinamičan i raznovrstan novogodišnji program privući desetine hiljada gostiju da praznične dane provedu upravo u Crnoj Gori.\ncrna gora nova godina docek\nPingback: Doček Nove Godine na Crnogorskom primorju uz najveće "zvezde" regiona - Vugla


Garos – Navijaci\nHome > Posts tagged "Garos"\nRolan Garos ove godine bez profita\n- Oktober 11, 2020 Oktober 11, 2020 011\nRolan Garos se završava danas u Parizu duelom prvog igrača sveta Novaka Đokovića i branioca titule Rafaela Nadala.Ove godine je zbog pandemije bilo dozvoljeno prisustvo na mečevima 1.000 ljudi dnevno.Organizatori planiraju da se taj grend slem turnir sledeće godine održi u uobičajenom terminu, krajem\nNENADMAŠNA MONIKA SELEŠ. Mlada Poljakinja je NESTVARANO POKORILA Rolan Garos, ali mora “još da raste” do nivoa Male Mo\n- Oktober 10, 2020 Oktober 10, 2020 09\nPoljska teniserka Iga Švjontek osvojila je titulu na Otvorenom prvenstvu Francuske, pošto je danas u finalu pobedila Amerikanku Sofiju Kenin sa 6:4, 6:1.Švjontek je tako postala prva Poljakinja koja je osvojila grend slem titulu u singlu, a do trofeja na Rolan Garosu stigla je\nRolan Garos: Međedović i Šaripov zaustavljeni u četvrtfinalu juniorskog dubla\n- Oktober 8, 2020 Oktober 8, 2020 010\nNovopazarski teniser Hamad Međedović i Rus Marat Šaripov nisu uspeli da se plasiraju u polufinale juniorskog dubla na Rolan Garosu u Parizu, pošto su danas u dva seta (7:6(2), 6:0) poraženi od Francuza Lilijana Marmusea i Đovanija Mpečija Perikara. Taj četvrtfinalni duel na\nRolan Garos – Međedović nije uspeo, ništa od četvrtfinala!\n- Oktober 7, 2020 Oktober 7, 2020 010\nTeniser Srbije Hamad Međedović nije danas uspeo da se plasira u četvrtfinale Otvorenog prvenstva Francuske za juniore u Parizu, pošto je izgubio od Austrijanca Lukasa Nojmajera posle dva seta, 1:6, 3:6. Sedamnaestogodišnji Novopazarac, koji je 46. junior sveta je za 55 minuta\n- Oktober 4, 2020 Oktober 4, 2020 010\nOvo je NAJSKANDALOZNIJI Rolan Garos odavno, sada je UPALA I POLICIJA! Kada vidite šta se dogodilo jasna je SUMNJA da je ovaj meč namešten! Uplaćene “abnormalne količine novca” /VIDEO/\n- Oktober 4, 2020 Oktober 4, 2020 014\nBESNI NOVAK IZAZVAO PREKID OKRŠAJEM SA SUDIJOM Za razliku od US opena, sada je CEO SVET na strani Srbina i mnogi “pljuju” Rolan Garos /VIDEO/\n- Oktober 3, 2020 Oktober 3, 2020 013\n- September 28, 2020 September 28, 2020 028


Vodovod na gazdovanje „Energiji“ - Dnevni list Danas\nPočetna » Društvo » Vodovod na gazdovanje „Energiji“\nNa pomolu transformacija komunalnog preduzeća u Novoj Varoši\nVodovod na gazdovanje „Energiji“\n0Piše: R. Popović 11. septembra 2015. 18.42\n– Niža cena i bolji kvalitet vode glavni su motivi pokretanja inicijative da se komunalne delatnosti snabdevanja vodom za piće i prečišćavanja i odvođenja atmosferskih i otpadnih voda povere „Energiji“, obrazložio je većnicima svoj predlog predsednik Paunović. „Iscrpeli smo sve mehanizme ubeđivanja sa komunalcima da se štedi na svim poljima, da se spreče gubici, izvrši neophodna racionalizacija radnih mesta, kao i da se zbog nerada i javašluka pojedinci sankcionišu. Kao direktnu posledicu viška zaposlenih i loše organizacione strukture unutar kolektiva imamo visoke cene vode i sistem koji je „na kolenima“. Nedopustivo je da zbog neodgovornog pristupa u radu i opstrukcije pojedinaca u JKP ispaštaju građani koji, inače, negoduju zbog visoke cene usluge isporuke vode“, dodao je on.\n– Moj predlog je da to bude po modelu ugovora o radnom angažovanju na određeno vreme jer je to najbolji način da ljude motivišemo da savesno i odgovorno obavljaju svoj posao, kazao je Paunović. Prema njegovim rečima, eventualno donošenje odluke da se upravljanje nad gradskim vodovodom poveri na upravljanje „Energiji“ bio bi samo prvi korak opštinske uprave u sređivanju stanja u oblasti komunalnih delatnosti, o kojima je, inače, dužna da se stara isključivo lokalna samouprava u čijoj je nadležnosti da obezbedi uslove za odgovarajući obim, kvalitet, dostupnost, kontinuitet i nadzor u vršenju delatnosti u ovoj oblasti.\n– Neuobičajeno je da se zbog neodgovornosti pojedinaca u JKP „3. septembar“ upustimo u rizik da se uruši čitav sistem. Moramo imati u vidu da bi postojanje Komunalnog preduzeća u tom slučaju izgubilo smisao i da bi se moglo naći na korak od stečaja, rekao je član veća Dušan Mandić.


Članci poređani po datumu: četvrtak, 05 septembar 2019\nčetvrtak, 05 septembar 2019 16:05\nIndustrijska zona mamac za domaće i strane investitore\nInfrastrukturno opremanje Industrijske zone u Beloj Crkvi, na koju u toj južnobanatskoj opštini s nešto više od 17.000 žitelja gledaju kao na projekat od presudnog značaja za lokalni ekonomski razvoj, privlačenje stranih investitora, a samim tim i smanjenje nazaposlenosti, ušlo je u četvrtu fazu.\nčetvrtak, 05 septembar 2019 15:45\nPAVLOV : Normalizacija saobraćaja od nedelje,neće nas ucenjivati neformalna „grupica“ vozača. Iza protesta stoji politika ! (VIDEO)\nATP tokom ove nedelje vozi redukovano, s obzirom da su 52 vozača otvorila bolovanje. Iza cele ove priče nije nezadovoljstvo, već igranje sa sudbinom firme koja ima 350 zaposlenih, politika i ucenjivanje. Ponudu koju su dobili vozači mnogi radnici u svim preduzećima bi oberučke prihvatili – uvećanje plate od 10 hiljada dinara. Saobraćaj u ATP biće normalizovan od ponedeljka,saopštio je gradonačelnik Saša Pavlov. Izmanipulisani radnici polako se vraćaju na posao, a i ponuda grada je, kako saznajemo nezvanično, prihvaćena.\nčetvrtak, 05 septembar 2019 15:42\nUskoro mesta za još 40-oro dece u vrtićima\nČlanica Gradskog veća zadužena za obrazovanje Tatjana Božić najavila je izgradnju novog privatnog vrtića, koji će smanjiti listu čekanja za 40-oro dece. Kako je navela, Grad će pružiti pomoć roditeljima, čija deca sa liste čekanja upišu privatnu predškolsku ustanovu, kao i do sada, subvencionišući 80 odsto od ukupne cene pohađanja.\nčetvrtak, 05 septembar 2019 15:39\nDolovačka Štrudlijada – dvadeset godina\nPrve subote u septembru, u Dolovu se održava manifestacija „Štrudlijada“, ove godine jubilarna 20. Organizator je Udruženje žena „Dolovke“. Tradicionalno pred održavanje manifestacije, Dolovke predstvaljaju svoje štrudle Pančevcima u centru grada.\nčetvrtak, 05 septembar 2019 15:36\nRadovi na fekalnoj kanalizaciji; zatvorene Karađorđeva i Moše Pijade\nPočeli su radovi na fekalnoj kanalizaciji u Pančevu, zbog čega je došlo do izmene saobraćaja u pojedinim ulicama. Ulice Karađorđeva i Moše Pijade zatvorene su u pojedinim delovima od 4. septembra do 4. oktobra. Radovi se izvode u tri faze.\nčetvrtak, 05 septembar 2019 15:32\nBezbednost u saobraćaju: OTRESIŠTA NA LOKALNOM PUTU BARANDA – SAKULE – IDVOR\nU okviru projekta rekonstrukcije i rehabilitacije lokalnog puta Baranda – Sakule – idvorska raskrsnica urađeno je 14 otresišta na ulazima sa atarskih puteva u kombinaciji tucanika i asfaltnog zastora.\nčetvrtak, 05 septembar 2019 15:31\nUz trubače i vatromet završeno još jedno „Leto u parku“\nManifestacija „Leto u parku“ počela je krajem juna meseca i trajala je sve do 1. septembra. Tokom protekla dva meseca, park je iz večeri u veče bio prepun mališana i onih nešto starijih.\nčetvrtak, 05 septembar 2019 15:25\nKoncert i likovna kolonija\nPetar Mitić, Zvezda Granda održao je koncert 30.08.2019 u 20 časova na trgu Saše Jorgovana u Plandištu.\nčetvrtak, 05 septembar 2019 15:22\nOdržana Gulašijada u Plandištu\nU okviru obeležavanja slave u Plandištu održana je i Gulašijada.Učestvovalo 37 ekipa iz opštine Plandište i Rumunije.\nčetvrtak, 05 septembar 2019 15:16\nKoncert folklora povodom Slave Plandišta\nKoncert povodom Slave Plandišta održan je 31.08.2019 u 20 časova u sali bioskopa u Plandištu Učestvovali: KUD "Vuk Karadžić" Plandište, KUD "Mladost" Velika Greda, KUD "Sveti Nikola" Radimna - Rumunija, KUD "Mladost" Alibunar, Vuk Popadić.


Za dva dana otkriveno 240.000 neprijavljenih evra na Horgošu | (Vesti - 27. 08. 2021) Subotica.com\nZa dva dana otkriveno 240.000 neprijavljenih evra na Horgošu\n27.08.2021. u 09:44h\nDan nakon što su carinici u saradnji sa policijom sprečili pokušaj neleganog prenosa 100.000 neprijavljenih evra na graničnom prelazu Horgoš, onemogućen je još jedan takav slučaj, ovog puta sa 140.000 neprijavljenih novčanica iste valute.\nNeprijavljene devize su otkrivene kada je na red za kontrolu na ulazu u Srbiju pristiglo vozilo kojim je upravljao mađarski državljanin. Putnik se sam iz Budimpešte uputio ka Beogradu, a na granici je službenicima rekao da nema ništa da prijavi, što se ubrzo pokazalo kao netačno.\nNaime, carinici su najpre u kaseti ispred suvozačevog sedišta zatekli gotov novac uvijen u celofan, da bi potom, ispod zadnjeg sedišta pronašli čak 13 svežnjeva neprijavljenih evra. Ukupno je otkriveno 140.000 neprijavljenih evra, mahom u apoenima od 50 evra, o čijem se poreklu putnik nije izjašnjavao.\nO događaju je odmah obavešteno Tužilaštvo, pa su putnik, vozilo i novac predati Odeljenju za borbu protiv korupcije Ministarstva unutrašnjih poslova na dalji postupak.\nIz Uprave carina podsećaju da je na granici neohodno prijaviti gotovinu iznad 10.000 evra, što je propis koji se primenjuje kako u Srbiji, tako i u celoj Evropskoj uniji. Cilj primene tog propisa je da se onemogući pranje novca i finansiranje ilegalnih aktivnosti, za šta se gotovina koja se krijumčari, uglavnom i koristi.\nPostavljeno pre 4 meseca i 4 nedelje\ngranični prelaz horgoš uprava carina carina horgoš\npre 3 časova i 18 minuta\nSubotičani mogu da računaju na 15 miliona dinara subvencije za energetsku efikasnost\nIsključen iz saobraćaja jer je auto-putem vozio pod uticajem droge\nRedovni ginekološki pregledi značajni za sve životne dobi\npre 2 dana i 19 minuta\nFilm: The Kings man - Početak


Žene iz Aleksinca, Knjaževca i Ražnja posetile Sloveniju - Caritas Beogradske nadbiskupije\nNaslovna Projekti Aktuelni projekti Žene iz Aleksinca, Knjaževca i Ražnja posetile Sloveniju\nU obe opštine organizovan je i susret sa predsednicima opština, dr. Vladimirom Prebiličem iz Kočevja i Stankom Ivanušičem iz Razkrižja, koji su predstavili rad svojih lokalnih samouprava, što je bilo posebno zanimljivo za predstavnike opštinskih uprava Aleksinca, Ražnja i Knjaževca. Goste je u Kočevju dočekao i dr. Robert Kokalj, načelnik Sektora za razvojnu saradnju i humanitarnu pomoć iz Ministarstva spoljnih poslova Republike Slovenije, koji je naglasio da je osnaživanje žena jedan od prioriteta međunarodne razvojne saradnje Republike Slovenije i slovenačkog predsedavanja Savetom EU. Generalni sekretar slovenačkog Caritasa Peter Tomažič naglasio je na uvodnom sastanku sledeće: „Osim materijalne pomoći, dobrodošli su i ovakvi programi, u kojima polaznici stiču znanja za pokretanje malih biznisa, što će im donositi prihod u budućnosti.“\nProjekat „Razvoj ženskog agro-preduzetništva u Jugoistočnoj Srbiji“ sprovode Karitas Slovenije i Caritas Beogradske nadbiskupije u partnerstvu sa opštinama Knjaževac, Aleksinac i Ražanj.\nU Knjaževcu održana konferencija na temu ženskog preduzetništva na selu\nNovčana pomoć ženama za kupovinu bele tehnike i opreme za preradu voća i povrća


TotalCar.rs » Rastu cene polovnih automobila u Evropi, da li će polovnjaci poskupeti i u Srbiji?\ncene, Evropa, Koronavirus, kupovina automobila, polovni automobili, Srbija\nU Srbiju je od ukidanja vanrednog stanja, od maja do kraja avgusta ove godine uvezeno 81 polovno vozilo više nego u istom periodu 2019, pokazuju podaci Republičkog zavoda za statistiku. Tokom ta četiri meseca, na naše tržište je plasirano 40.201 korišćeno vozilo, čija je ukupna vrednost 68,35 miliona evra. To je, međutim, za 1,4 miliona evra manje od vrednosti 40.120 polovnjaka koji su uvezeni u istom periodu prošle godine.\nOčekuje se da će polovni automobili u Srbiji u narednom periodu poskupeti, jer se od juna beleži rast cena korišćenih vozila u Evropi.\nNabavka polovnjaka sa evropskog tržišta skuplja je za najmanje 20 do 30 odsto zbog veće tražnje u odnosu na ponudu. Predviđa se da će i kod nas za toliko biti viša njihova maloprodajna cena, pišu Novosti.\nLageri se polako prazne, a uvoz novih tura korišćenih vozila dovešće do poskupljenja. Ovako predstavnici najvećih auto-placeva u našoj zemlji procenjuju situaciju na tržištu polovnjaka.\n“Tražnja za korišćenim vozilima na evropskom tržištu veća je od ponude, što je dovelo do poskupljenja od najmanje 20 do 30 odsto”, objašnjava za Novosti, Borko Čarkilović, direktor jednog beogradskog auto-placa.\n“Na primer, pre pandemije, Nissan Qashqai je koštao oko 7.000 evra, a sada je za 1.000 do 1.500 evra skuplji. Sa jedne strane, proizvodnja novih automobila je smanjena, a sa druge, vlasnici vozila se teže odlučuju za kupovinu, odnosno zamenu starih za nova kola zbog neizvesne situacije sa pandemijom. Ako oni ne zamene svoj stari auto, onda mi nemamo šta da kupimo”.\n“Mi nabavljamo iz zamene staro za novo i ne postoji model auta koji nije poskupeo, što će jednog trenutka morati da se odrazi i na maloprodajne cene”, navodi naš sagovornik.\n“Sve je najmanje od 20 do 30 odsto skuplje u nabavci, što zavisi od modela, a neki imaju i 100 odsto više cene”.\n“To je pokazatelj da će i na našem tržištu cena korišćenih automobila da poraste”, objašnjava Ivanović.\n“Trenutno je kod nas niža tražnja, nego što je bila pre korone, ali je i ponuda manja”.\nProdavci polovnjaka navode da potrošači kupuju automobile uglavnom na kredit, ali ističu da su banke pooštrile kriterijume.\n“Povećana je tražnja za kreditima, ali ih banke teže odobravaju, jer je zbog korone rizik veći i ne zna se ko će ostati bez posla”, objašnjava Ivanović.\n“Najtraženiji automobili u Srbiji su do 4.000 evra, između 2006. i 2008. godišta”, kaže Borko Čarkilović.\n“Skupe polovnjake, od 30.000 evra naviše, pazari oko 10 odsto kupaca. Najteže se prodaju automobili srednjeg cenovnog ranga, od 10.000 do 15.000 evra. Naši građani najviše kupuju polovna vozila marki Volkswagen, Audi, FIAT, Opel, Peugeot, Renault, Citroen…”


Prvi avion dobio ime Novak Đoković – Nadlanu.com\nObjavljeno 25. okt 2013. / 21:40:30\nTeniser Novak Đoković proglašen je prvim poznatim Srbinom čije će ime biti deo serije “Živih legendi Srbije” koja će se pojaviti na novoj floti Er Srbije.\n“Novak Đoković je dobro poznat i omiljen u Srbiji i savršeno se uklapa u našu novu viziju i posvećenost cilju da postanemo vodeći avioprevoznik u regionu,” izjavio je Dane Kondić, generalni direktor Er Srbije.\n“On je tokom ovih godina pokazao takmičarski duh i sposobnost prevazilaženja velikih izazova, na čemu bi mu svako pozavideo. Vrednosti koje su već sada legendarne širom sveta. Vrednosti i pozitivne osobine sa kojima možemo da se poistovetimo i koje će biti glavne vrednosti koje odlikuju našeg novog nacionalnog avioprevoznika“, rekao je Kondić.\nProgram “Živih legendi Srbije” će biti predstavljan javnosti postepeno, u toku narednih nekoliko meseci i uključiće imena do 14 Srba, naših savremenika, čija lokalna i međunarodna dostignuća mogu da služe kao inspiracija i koja mogu da se poistovete sa novim brendom Er Srbije.\nErbas A319 koji je danas predstavljen i koji nosi ime Novaka Đokovića, predstavlja prvi korak u dvofaznom razvoju nove flote avioprevoznika, u toku kog će u naredna dva meseca biti uvedeno šest novih aviona, kojima će se u 2014. godini, priključiti još četiri.\nMeđu prisutnima prilikom otkrivanja imena aviona po jednoj od najvećih današnjih zvezda Srbije, trenutno drugog na međunarodnoj ATP listi i čoveka koji se smatra nacionalnom znamenitošću, bio je ujak poznatog tenisera Goran Đoković, koji je pružao svoju punu podršku svom bratancu u toku njegovog rasta i razvoja, od prvih teniskih koraka do samog vrha svetskog sporta.\nPrvi potpredsednik Vlade Srbije Aleksandar Vučić i generalni direktor avio kompanije “Er Srbija” Dane Kondić priredili su večeras prijem povodom predstavljanja prvog aviona “erbas 319” koji će nositi ime proslavljenog srpskog tenisera.\nU VIP hangaru na aerodoromu “Nikola Tesla” prijemu su prisustvovali predsednik Srbije Tomislav Nikolić, premijer Ivica Dačić, ministri, predstavnici diplomatskog kora i inostranog biznisa u Srbiji.\nGosti su imali priliku da razgledaju unutrašnjost aviona, urađenu po najvišim svetskim standardima i da se upoznaju sa delom vrhunskih usluga.\nNakon što mu je početkom oktobra saopšten ovaj predlog, Novak se nije mnogo dvoumio i potpuno besplatno ustupio je korišćenje njegovog imena i brenda u ovu svrhu, preneo je PR tim trenutno drugog tenisera sveta.\n“Srećan sam ako mogu da pomognem mojoj državi u naporu da, zajedno sa Etihadom, vrati ugled nacionalnoj aviokompaniji i vazduhoplovstvu. Biću ponosan kada budem leteo kompanijom Er Srbija i siguran sam da će kvalitet usluge biti na najvišem nivou. Želja mi je da Er Srbija ima što više letova, zadovoljnih putnika i radnika, nove destinacije i dobro poslovanje. Da svi zajedno budemo ponosni na još jedan brend Srbije“, rekao je Đoković.\nNajbolji srpski teniser trenutno se priprema za učešće na poslednjem mastersu sezone, od 28. oktobra do 3. novembra u Parizu.\navioner srbijanovak ?oković\nPreslatko: Pogledajte kako pačići uživaju na vodenom toboganu (VIDEO)


Komunalno uređenje naseljenih mesta Svetozar Miletić i Čonoplja - www.025.rs\nwww.025.rs / SOMBOR / Komunalno uređenje naseljenih mesta Svetozar Miletić i Čonoplja\nKomunalno uređenje naseljenih mesta Svetozar Miletić i Čonoplja\nJKP „Prostor“ Sombor nastavlja, sa komunalnim uređenjem naseljenih mesta. Nakon završenih radova u Aleksa Šantiću, ekipa trimeraša preselila se u naseljena mesta Čonoplja I Svetozar Miletić. Prema već ustaljenoj praksi kosile su se sve zelene javne površine, dostavljene od strane nadležnih iz MZ Svetozar Miletić. Shodno tome predmet akcije bile su i površine koje nisu u redovnom planu održavanja, kao što su javne travnate površine ispred starih napuštenih kuća , uz putni pojas lokalnih i magistralnih puteva i na glavnim raskrsnicama, dečija i sportska igrališta. U cilju povećanja bezbednosti saobraćaja, odnosno povećanja preglednosti u krivinama pokošene su i zelene površine u zonama raskrsnica.\nTags: Čonoplja, JKP Prostor Sombor, komunalno uređenje, Svetozar Miletić\nJKP „Zelenilo“ Sombor vrši postavljanje klupa na Prvomajskom bulevaru


Srpska rukometašica u Crnoj Gori u neobičnim okolnostima: "Bilo je panike!" - Sportske.net\nSrpska rukometašica u Crnoj Gori u neobičnim okolnostima: "Bilo je panike!"\nSanja u problemu, ali će ga prevazići.\nFoto: Beta/Klaus-Dietmar Gabbert/dpa via AP\nNekada Sanja Damjanović, a danas Sanja Vujović, srpska rukometašica i supruga rukometaša Crne Gore Stevana Vujovića, trenutno se nalazi u Podgorici gde je zajedno sa svojim sinom, Viktorom.\nStevan igra u Zaporožju u ekipi Motora i nije mogao da se vrati kući.\nKako izgleda dan Sanje Vujović?\n"Viktora ostavim kod bejbisiterke prepodne, ili ona dođe kod nas. Tada mogu da treniram kod kuće, imam spiner, a dva puta nedeljno trčim u prirodi. Treniranje ne trpi, uspevam da to odradim, jer imam pomoć", rekla je Sanja Vujović, nekad Damjanović.\n"Kada su uvedene mere, nisam išla nigde. Nisam znala ništa o virusu, imala sam malu dozu straha, pa se ni sa kim nisam viđala. Sada, kada sam se malo opustila i htela bih da odem na Cetinje kod Stevanove porodice, ne smem, a možda bih tamo bila non-stop. To mi je bezveze, ali zdravlje je uvek na prvom mestu", rekla je ona za "Vijesti".


Održivost u kompaniji TENA\nIzabrali smo da vodimo računa i o ljudima i o planeti.\nMi zaposleni u kompaniji TENA odlučili smo da svaki dan pronalazimo nove i bolje načine za brigu o ljudima i o planeti. To smo radili do sada, a tako ćemo i ubuduće. Briga o ljudima podrazumeva i brigu o planeti. Na ovim stranicama ćete otkriti šta mislimo o toj odgovornosti i kako naši održivi izbori omogućavaju i nama i vama da zaista učinimo nešto korisno.\nOdgovornost: Šta to znači teorijski i praktično\nLako je izneti opšte tvrdnje o preuzimanju odgovornosti. Ali kako ona zaista utiče na našu kulturu i proizvode? Istražite šta za nas znači odgovornost u najdubljem smislu i kako se pretvara u konkretne akcije za poboljšanje našeg uticaja na planetu.\nPročitajte naš celi manifest\nTENA proizvodi su transparentniji nego ikada\nTENA – naša priča o odgovornosti\nZašto je emisija ugljen-dioksida značajna za kompaniju TENA, a zašto za vas\nMi u kompaniji TENA preduzimamo važan korak na našem putu brige o životnoj sredini: prelazimo na 100% obnovljivu električnu energiju u našim fabrikama. Ovaj jedini izbor će smanjiti naš otisak ugljenika za 6% i približiti nas cilju da ga prepolovimo do 2030. godine.\nIstražite postignuća kompanije TENA po pitanju veće brige o održivosti\nNova tehnologija nege koja se zasniva na dokazima, uz 56 kg manje otpada godišnje.\nImamo misiju pružanja nege osobama sa inkontinencijom i obrazovanja onih kojima je to potrebno.\nPartnerski rad s domovima za stara lica na unapređenju kvaliteta nege i 31% manje otpada.


Dačić danas sa Vučićem o međupartijskom dijalogu\n27 Avgusta, 2021 27 Avgusta, 2021 admin\t0 Comments\nPredsednik Skupštine Srbije Ivica Dačić izjavio je za RTS da će danas razgovarati sa predsednikom Republike Aleksandrom Vučićem o međupartijskom dijalogu, kako bi se razmotrila dalja dinamika rada razgovora koji se sa delom opozicionih partija vodi na “prvom koloseku” bez predstavnika Evropskog parlamenta.\nDačić je ocenio da “drugi kolosek” dijaloga vlasti i opozicije znatno kasni za “prvim kolosekom”, koji se vodi bez evroparlamentaraca.\n“U dijalogu na ‘prvom koloseku’ ima pomaka, zadovoljan sam”, rekao je Dačić i podsetio na ključne teme razgovora.\n“Pitanje te izborne regulative u smislu biračkog spiska, mogućnosti da se zaista proverava, da neko ne misli da ima tu nekih prevara, pričali smo i o cenzusu od tri odsto, zainteresovani su da li će se vraćati na pet odsto, neće, ostaće na tri odsto”, rekao je Dačić i dodao da je atmosfera bila konstruktivna.\nKada je reč o “prvom koloseku”, istakao je da su “praktično pretresli sva pitanja, izneli su svoje stavove, vreme je da idemo ka konstruisanju i predlaganju rešenja tog nekog dogovora”, ali i da tek treba da se razmotri kada će biti novi sastanak sa Vučićem na kom bi se razmotrilo šta je stav Vlade u odnosu na zahteve opozicionih stranaka.\nPrema njegovim rečima, predstavnici EP najavili su da će oko 1. septembra poslati tekst sa svojim predlozima, a o tom tekstu će se raspravljati 17. i 18. septembra kada se dijalog nastavlja.\n“Postoji načelno opredeljenje da se dijalozi na oba koloseka završe do šest meseci pred parlamentarne izbore, što je oko početka oktobra”, istakao je Dačić.\nUz ocenu da “drugi kolosek” znatno kasni za “prvim”, Dačić je rekao i da je teško da će predstavnici Evropskog parlameta stići da do 1. septembra pošalju svoj tekst predloga.\nOčekuje da se predstavnici opozicije koji učestvuju u dijalogu na “drugom koloseku” zatim izjasne u odnosu na tekst koji dostave evroparlamentarci.\n“Neki predlozi koje su dali su nerealni i neodrživi, sumnjam da će biti zadovoljni”, rekao je Dačić.\n← VULIN: Koliko smo uspešni u zaštiti običnog građanina, toliko smo uspešni kao policija\nOLGA NA DOBROM PUTU DA OSTVARI USPEH U NJUJORKU: Još samo jedan korak deli je od glavnog žreba →


Srpska posvećena ispunjavanju obaveza iz Ugovora o Energetskoj zajednici | ENERGETIKArs.com\nNalazite se na Home » ENERGETIKA » Srpska posvećena ispunjavanju obaveza iz Ugovora o Energetskoj zajednici\nSrpska posvećena ispunjavanju obaveza iz Ugovora o Energetskoj zajednici\nObjavljeno: 16:31, 28. августа 2013.\nBANJALUKA, Sekretarijat Energetske zajednice na bilo koji način nije nagovijestio da bi moglo doći do eventualnih sankcija prema BiH, odnosno Republici Srpskoj, niti je pomenuta mogućnost zabrane izvoza električne energije iz BiH u Evropsku uniju, potvrdili su u Vladi Srpske.\nKomentarišući navode pojedinih medija da bi se BiH mogla susresti sa kaznama zbog neispunjavanja dijela obaveza iz Ugovora o Energetskoj zajednici jugoistočne Evrope, iz Vlade poručuju da je Republika Srpska posvećena ispunjavanju obaveza iz ovog ugovora, u nekim dijelovima znatno više nego Federacija BiH /FBiH/.\n„Dosadašnjim aktivnostima Srpska je pokazala spremnost i kapacitet za transponovanje pravnog nasljeđa EU u naše zakonodavstvo“, ističu iz Vlade Srpske.\nU Vladi podsjećaju da je ispunjen dio obaveza iz „trećeg paketa EU“ i uspostavljeno regulisano tržište električne energije u skladu sa direktivama koje su za BiH važeće u ovom trenutku.\n„Pokrenute su i aktivnosti kojima će se do 1. januara 2015. godine postojeća regulativa za električnu energiju uskladiti sa zahtjevima ‘trećeg paketa EU’, kako je i predviđeno Ugovorom o energetskoj zajednici“, ističu u Vladi Srpske.\nU oblasti gasa Srpska je učinila značajan iskorak u regulisanju i unapređenju pravnog okvira u sektoru prirodnog gasa i regulisanju gasnog tržišta.\nSrpska je, navode u Vladi, preuzela odredbe direktiva o gasu kroz Zakon o energetici, Zakon o gasu, sekundarnu regulativu Regulatorne komisije za energetiku Srpske, pravila rada transportne mreže i opšte uslove za snabdijevanje prirodnim gasom, koje je usvojio operater transportnog sistema u Republici Srpskoj.\nTakođe, donesena je i Uredba o sigurnosti snabdijevanja gasom, kojom su preuzete odredbe Direktive 2004/67.\n„Ističemo da Republika Srpska izražava apsolutnu spremnost i kooperativnost s ciljem preuzimanja svih obaveza, naravno, uz poštovanje ustavne činjenice da je energetika u nadležnosti entiteta“, poručuju iz Vlade Srpske.\nSekretarijat Energetske zajednice, koji okuplja zemlje EU, jugoistočne Evrope, Moldaviju i Ukrajinu, saopštio je početkom godine da je uočio nekoliko problematičnih aspekata u entitetskim zakonima u gasnom sektoru BiH.\nUkazano je tada da u FBiH ne postoji regulatorna agencija, a nijedan entitet nema odgovarajuća pravila o mrežnim tarifama, procedurama o izuzeću, otvaranju tržišta i tehničkim regulativama.\nPojedini mediji posljednjih dana spekulišu da BiH, zbog neispunjavanja obaveza iz Ugovora o Energetskoj zajednici, prijeti isključenje iz te zajednice, ali i sankcije od kojih bi najdrastičnija bila zabrana izvoza električne energije iz BiH u EU. Srna\nTags: elektricna energija,energetska zajednica,ugovor,vlada srpske,zakon


Partizan - Ništa od specijalne pozivnice!? - Sportske.net\nPartizan - Ništa od specijalne pozivnice!?\nVest da bi KK Partizan NIS mogao da dobije specijalnu pozivnicu za učešće u Evrokupu obradovala je sve navijače crno-belih, ali su se već danas pojavili novi navodi.\nPohvale iz Zvezde: ''Partizan igra fenomenalno!''Evropa se uželela Partizana - Stiže specijalna pozivnica?Evroliga ili FIBA Liga šampiona - Šta izabrati?CRNO NA BELO - Ovo je najnovija ponuda Evrolige!Širok osmeh i šal - Novica se vratio u Partizan!\nMnogo oprečnih informacija pojavljuje se u poslednje vreme kada je evropska košarka u pitanju, pa tako ni u regionu nema jasne slike oko toga šta može da se očekuje u narednoj sezoni.\nKošarkaški klub Partizan NIS učinkom u ABA ligi neće izboriti plasman u Evroligu ili Evrokup ali se pojavila informacija da će najtrofejniji srpski klub dobiti specijalnu pozivnicu za nastup u drugom po kvalitetu evropskom takmičenju.\nNavijače Partizana obradovala je ova vest ali postoji mogućnost da informacija koja se pojavila u utorak ipak nije tačna.\n"Blic" prenosi da crno-beli neće dobiti specijalnu pozivnicu za učešće u Evrokupu jer ponuda Evrolige podrazumeva da šampiona ABA lige ide u elitno takmičenje, a preostali učesnici plej-ofa nastupaju u Evrokupu.\nKlub iz Humske bi čak i u takvom razvoju situacije mogao u Evropu ali kroz nacionalni šampionat. Partizan bi dobrim rezultatima u Superligi mogao da se domogne mesta u FIBA Ligi šampiona što znači da bi crno-beli svakako izašli na evropsku scenu.\nJasno je, međutim, da prostora za nove obrte i te kako ima zbog čega sve informacije treba uzeti sa dozom rezerve.


Hiljade ljudi u maršu ispred Bundestaga: Zaustavite AfD! - 22.10.2017, Sputnik Srbija\nHiljade ljudi u maršu ispred Bundestaga: Zaustavite AfD!\nHiljade demonstranata marširalo je danas u Berlinu protiv predstojećeg ulaska krajnje desničarske partije Alternativa za Nemačku (AfD) u parlament. 22.10.2017, Sputnik Srbija\nevropa, vesti, svet, nemačka, berlin, afd\n16:43 22.10.2017 (Osveženo: 16:59 22.10.2017)\n© REUTERS / Axel SchmidtProtest protiv ulazaka ekstremnih desničara u Bundestag\nHiljade demonstranata marširalo je danas u Berlinu protiv predstojećeg ulaska krajnje desničarske partije Alternativa za Nemačku (AfD) u parlament.\nNoseći postere sa sloganima kao što su „Zaustavite AfD“, „Moj glas protiv huškanja“ ili „Moje srce kuca za raznolikost“, demonstranti su se okupili dva dana pre nego što će se poslanici iz redova AfD prvi put pridružiti poslanicima drugih stranaka u novoizabranom parlamentu Nemačke, prenosi AFP.\nPozvavši ljude da se pridruže današnjem protestu, pokret Kampakt pozvao je Nemce da „preotmu šou AfD-u“.\n„Kada AfD prvi put sedne u klupe Bundestaga 24. oktobra, mora da zna da naš parlament nije tribina za rasizam, diskriminaciju i falsifikovanje istorije“, saopštio je taj pokret.\n© REUTERS / Axel SchmidtDemonstracije u Berlinu protiv AfD-a\nDemonstracije u Berlinu protiv AfD-a\nIslamofobna i antimigrantski nastrojena AFD osvojila je 12,6 odsto glasova na opštim izborima u septembru i postala treća najveća stranka u Nemačkoj.\nUlazak AfD u Bundestag predstavlja svojevrsni „politički zemljotres“ za posleratnu Nemačku, jer lideri te stranke često ruše tabue svojim tvrdnjama o nemačkom identitetu ili osporavajući nemačku kulturu iskupljenja zbog Drugog svetskog rata.\nIspostavilo se, međutim, da je ta partija privukla glasače gnevne zbog pogranične politike kancelarke Angele Merkel, koja je omogućila ulazak u Nemačku za više od milion tražilaca Azila od 2015. godine, zaključuje francuska agencija.


Vučić: Pokušaće da nas dovedu do svršenog čina - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Vučić: Pokušaće da nas dovedu do svršenog čina\nUkazao je da mu se čini da sada lјudi u svetu počinju da dobijaju informacije o tome, ali ne razume kako je to nekom dozvolјeno da radi, jer bi da smo mi uradili i deseti deo toga bila burna reakcija.\n"Vidim koliko smeta snažna Srbija. Kada pogledam one u Hrvatskoj, to je nadrealno šta oni pišu i govore, nema veze sa realnošću. Ali razumete zašto to rade jer nekima od njih ne odgovara jaka Srbija, želeli bi da je vide slabu kao do skora. Nemate šta da se lјutite na to", objasnio je on.\nNaglasio je da je za nas najvažnije da garantujemo sigurnost i bezebdnosti lјudi na KIM, da imaju plate i žive bezbedno.\n"Zamislite da mi to radimo sa RS. Pre neki dan neki su govorili da pravim rat sa Dodikom protiv nekog. Kada sam to radio, osim da što nisam dozvolјao da Srbija bude ponižena. Očigledno za neke lјude ne postoji i nikada Srbija ne može da bude toliko mala koliko se oni nje plaše da bude uspravna, ponosita i normalna zemlјa", rekao je on.\nIstakao je da ćemo nastaviti da čuvamo svoju zemlјu, da se za nju borimo i za budućnost naše zemlјe i dece.\nNa zahvalnost novinarke televizije Most za uklјučenje novinara na KiM u isplatu kosovskog dodatka, Vučić je kazao da je to obaveza naše države.\nPredsednik Srbije Aleksandar Vučić izjavio je danas da je plan Prištine da do marta sledeće godine izbriše granice sa Albanijom i da tada ukine takse na proizvode iz Srbije kako bi zatražila nastavak dijaloga sa "drugačije pozicije".\nVučić je na koferenciji za medije u Predsedništvu, naveo da će Priština u više faza do marta izbrisati granice sa Albanijom i da će pokušati međunarodnu zajednicu da dovede do svršenog čina.\n"Oni će do kraja marta to da urade i kada to budu uradili, kada budu izbrisali granice, tada će ukinuti takse i reći će, mi smo spremni da razgovaramo, ali sa drugačije pozicije, sa pozicije ujedinjene Albanije i Kosova", rekao je Vučić.\n"Kad god se obratimo nekom i zatražimo reakciju, odgovor je sledeći - Baš smo iznenađeni, nismo videli to poslednje na šta ukazujete, pokušaćemo da reagujemo u skladu sa mogućnostima i kapacitetima, a posle toga dobijete jedno veliko ništa, skoro uvek", kazao je on. Vučić je upitao kakva bi reakcija međunarodne zajednice bila kada bi on objavio da se briše granica sa Republikom Srpskom i ocenio da je to znak da nekome smeta jaka Srbija.\n"Nikada Srbija ne može da toliko bude mala, koliko se oni plaše da bude uspravna i ponosita zemlјa", poručio je Vučić.


Vučić i Dačić ruše Dinkića u Kragujevcu - Kragujevac online - Sve o gradu na jednom mestu\nTrenutno se nalazite na strani: Vesti Info Politika Vučić i Dačić ruše Dinkića u Kragujevcu\nVučić i Dačić ruše Dinkića u Kragujevcu\nnedelja, 24 novembar 2013 16:34\tIvan\nSrpska napredna stranka i Socijalistička partija Srbije napravile su plan za smenu vlasti u Kragujevcu, saznaje “Blic” u ovim strankama. Kako kaže jedan od naših izvora, očekuje se da će do toga doći u narednih nekoliko nedelja.\nKako „Blic“ saznaje, prethodnih dana vođeni su ozbiljni razgovori između stranaka Aleksandra Vučića i Ivice Dačića koji su uvereni da bi mogli da okupe novu većinu.\n- Već smo se dogovorili sa naprednjacima, sad užurbano radimo na tome da okupimo i druge stranke - navodi naš sagovornik iz vrha SPS. Ukoliko bi se formirala većina, to bi praktično značilo novu vlast, ali i novog gradonačelnika kada se steknu zakonski uslovi - kaže naš izvor.\nKada su čuli za plan stranaka koje čine okosnicu republičke vlasti, predstavnici Zajedno za Šumadiju na čijem je čelu gradonačelnik Stevanović, izveli su manevar kojim su osujetili mogućnost da njihov lider i aktuelni gradonačelnik bude smenjen u narednih šest meseci.\nSaša Milenić, predsednik Skupštine grada Kragujevca, juče je po hitnom postupku na dnevni red sednice stavio glasanje o poverenju predsedniku skupštine, odnosno njemu samom. Zatekao je nespremne predstavnike opozicije, poverenje mu je izglasano i prema statutu grada u narednih pola godine Stevanović može mirno da nastavi da vodi grad, jer gradonačelnika predlaže predsednik gradske skupštine.\n- Sve i da svih 86 odbornika pređe na drugu stranu i ostanem sam, neću predložiti drugog gradonačelnika - navodi Milenić za “Blic”.\nMeđutim, ukoliko dođe do prekomponovanja većine, ZZŠ i URS će otići sa vlasti, i onda će naprednjacima i socijalistima ostati nekoliko meseci da odluče koga će postaviti umesto Veroljuba Stevanovića.\n- Ne verujem da će doći do prekomponovanja vlasti, jer su u tim strankama ljudi sa kojima sarađujemo decenijama. Ovo je ozbiljan grad i ozbiljni ljudi - navodi Zoran Pavčić, portparol ZZŠ. On dodaje da predsednik Srbije Tomislav Nikolić ne može svojim sugrađanima da oprosti što na vlasti i u Kragujevcu nisu naprednjaci, kao i da je svestan da su oko grada “upaljene logorske vatre i postoji permanentan pritisak da se vlast prekomponuje”.\nRadomir Nikolić, predsednik Izvršnog odbora SNS, kaže za “Blic” da su jučerašnjim izglasavanjem poverenja predstavnici ZZŠ obezbedili sebi još šest meseci na vlasti, ali i da građani mogu da očekuju iznenađenja.\n- Vlast gubi legitimitet, građani su nakon izbora promenili mišljenje, a to se najbolje videlo prilikom nedavnog glasanja za mesne odbore. Ne treba da iznenadi ukoliko u narednim nedeljama dođe do promene vladajuće većine koja vodi grad - navodi Nikolić za naš list.\nSavet za borbu ptoriv korupcije: Bivši guverner odgovoran za štedionicu\nEkskluzivna saznanja „Blica“ da policija proverava imovinu Mlađana Dinkića u sklopu istrage vezane za Nacionalnu štedionicu iznenadila su mnoge. Međutim, po izveštaju Saveta za borbu protiv korupcije Verice Barać koji je godinama ukazivao na sumnjive transakcije oko prodaje ove banke, ovo i ne treba da čudi. U izveštaju Vladi, Savet je tvrdio da je Dinkić, tada na mestu guvernera NBJ, omogućio NŠ da besplatno koristi opremu i poslovni prostor bivšeg ZOP-a i bez konkursa joj dodelio isplatu stare devizne štednje. Oni su ukazali na to da su ugovori koje su zaključili guverner i direktor ZOP potpisani od neovlašćenog lica i stoga ništavi. Po Savetu, NBS je propustila da utvrdi da povezane osobe stiču kontrolni paket akcija štedionice, odnosno firme pod kontrolom Vojina Lazarevića i Vukasa Hamovića.\nLider URS optužio Đelića\nO privatizaciji Nacionalne štedionice više puta su polemisali URS i DS, nakon što je Dinkić, koji je tada bio ministar finansija i privrede, rekao da ne snosi odgovornost za prodaju štedionice, jer je za to bio nadležan raniji ministar finansija Božidar Đelić.\n- Tadašnji ministar finansija Đelić, iako je znao da Nacionalna štedionica mora da se dokapitalizuje da ne bi izgubila dozvolu za rad, svesno je propustio da to učini i time direktno doprineo da se učešće države u banci svede na svega 10 odsto - kazao je Dinkić. On je to ispričao i na saslušanju u policiji. Iz URS-a su naveli i da su predstavnici države u UO Nacionalne štedionice u to doba bila dva Đelićeva pomoćnika - Budimir Lončar i Madžid Pajić.


U SAD otkriven visok nivo toksičnih metala u dečijim namirnicama - Kako Narod Kaže\nautor KnK 04.02.2021, 21:52 1.8k Pregleda\nAmerički stručnjaci pronašli su “opasne nivoe toksičnih teških metala” u određenim dečijim namirnicama koje bi mogle da izazovu neurološka oštećenja, navodi se u izveštaju objavljenom danas.\nStručnjaci su analizirali sastav dečje hrane koju proizvode Nurture Inc, Hain Celestial Group Inc, Beech-Nut Nutrition i Gerber; koja posluje kao deo Nestle-a, navodeći da su „veoma zabrinuti“ jer su Walmart Inc., Campbell Soup Co. i Sprout Organic Foods odbili da sarađuju tokom istrage.\nU izveštaju se navodi da su interni standardi kompanije “dozvoljavali opasno visok nivo toksičnih teških metala”, a istražitelji su pozvali američke regulatorne vlasti da tačno utvrde koji su maksimalni nivoi toksičnih teških metala dozvoljeni u hrani za bebe i zatražili od proizvođača da testiraju proizvode i na teške metale, a ne samo na sastojke.\nPoslanik Rajan Krishnamoorthi, demokrata koji je bio na čelu panela koji je objavio izveštaj, rekao je da “ovi proizvođači svesno prodaju hranu za bebe koja sadrži visok nivo toksičnih teških metala”.\nPortparol američke Uprave za hranu i lijekove (FDA) rekao je da agencija trenutno pregleda izvještaj, piše Rojters.\nCampbel je na svojoj veb stranici izjavio da su njegovi proizvodi sigurni i da sarađuje u istrazi.\nWalmart je rekao da je komitetu pružio tražene informacije još u februaru 2020. godine i da kasnije nije dobijao zahteve za dalje istraživanje. Dodao je da se od dobavljača proizvoda sa privatnom etiketom zahteva da se pridržavaju sopstvenih internih specifikacija, “što za hranu za bebe i malu decu znači da nivo mora biti ispod granica koje je postavila FDA”.\nPortparol Gerbera rekao je da se dotični elementi prirodno javljaju u zemljištu i vodi u kojoj se gaje usevi, dodajući da su potrebni dalji koraci “kako bi njihov nivo bio što manji”.\n„Hrana za bebe koja sadrži otrovne teške metale nema upozorenje za roditelje“\n“FDA nije preduzela ispravne mere. Do danas, hrana za bebe koja sadrži toksične teške metale nema odgovarajuću etiketu ili upozorenje za roditelje. Proizvođači mogu da testiraju samo sastojke ili, za veliku većinu dečje hrane, ne testiraju uopšte “, navodi se u izveštaju.\nFDA navodi da su neorganski arsen, olovo i živa opasni, posebno za novorođenčad i decu. Ali izveštaj je otkrio da je „u 100% testirane Hainove hrane za bebe nivo neorganskog arsena bio veći nego što je kompanija procenila na osnovu ispitivanja pojedinačnih sastojaka“.\nPrethodni članak Umro ruski doktor koji je lečio Navaljnog\nSledeći članak Nasolvne strane novina za 5. februar 2021\nNasolvne strane novina za 5. februar 2021


Predsednik Bokserskog saveza Srbije u poseti Leskovcu - Televizija Leskovac\nU svečanoj sali grada priređen je prijem za Nenada Borovčanina, predsednika Bokserskog saveza Srbije. Njegova poseta Leskovcu vezana je za organizaciju bokserskog turnira „ Omladinska zlatna rukavica“ koji će biti održan od 5. do 7. decembra u hali Sportsko-rekreativnog centra „Dubočica“.\n„Ova sportska manifestacija okupiće najbolje boksere sa prostora bivše Jugoslavije koji će boksovati po turnirskom sistemu takmičenja – najavio je Borovčanin i dodao da će biti omogućen i direktan prenos na programu televizije Arena, koji se emituje u zemljama nekadašnje Jugoslavije.\nPredsednik Bokserskog saveza Srbije podsetio je da je u saradnji sa lokalnom samoupravom, u Leskovcu pokrenuta i besplatna škola boksa u sva četiri kluba koliko ih ima u našem gradu, a gradonačelnik Leskovca Goran Cvetanović izrazio je zadovoljstvo što će Leskovac biti domaćin ovog takmičenja.\nOrganizator turnira“Omladinska zlatna rukavica“ je Bokserski savez Srbije koji će iz svog budžeta za ovo takmičenje izdvojiti oko milion dinara, a pokrovitelj je Grad Leskovac.\nTags: BOKS, bokserski savez Srbije, Nenad Borovčanin, sport


''Crveni đavoli'' pružili podršku Čapljiću i igračima Radničkog - KRAGUJEVAČKI SPORT\nKoliko je Vlado Čapljić popularan među navijačima Radničkog, pokazalo je oko stotinak popularnih „Crvenih đavola“, koji su se danas, u popodnevnim satima, okupili kako bi ispratili prvi trening fudbalera Radničkog pod vođstvom novog trenera i naravno pružili podršku Čapljiću i igračima.\nIzuzetan gest u pravo vreme, kojim su navijači kragujevačkog kluba pokazali da su uz ekipu i u teškim trenucima, a ne samo kada se pobeđuje i slavi. Klicalo se Vladi Čapljiću, a igračima Radničkog se pevalo “Srce na teren, hoćemo srce na teren!“.\nPred Čapljićem je veoma težak posao da ekipu nakon jako lošeg starta vrati na pobednički kolosek. Očekivanja su velika, a videćemo kako će se tim Radničkog pokazati za dve nedelje kada se nastavlja Jelen Super liga. Podsetimo, Radnički će 18. oktobra gostovati Čukaričkom, dok će Čapljić premijeru pred kragujevačkom publikom imati tek 29. oktobra, kada će „Đavoli“ dočekati Jagodinu u kupu.\nPrevious Vlado Čapljić se vraća na mesto uspeha\nNext Aleksandar Mitrović podneo ostavku


Košarac: Kreso ne treba ni dana više da provede u pravosuđu | Banjaluka.net\nKošarac: Kreso ne treba ni dana više da provede u pravosuđu\nPredsjedavajući Kluba poslanika SNSD-a u Predstavničkom domu parlamenta BiH Staša Košarac najoštrije je osudio brutalni politički napad predsjednika Suda BiH Meddžide Kreso na instituciju predsjednika Republike Srpske i na učesnike posljednjeg sastanka strukturalnog dijaloga o reformi pravosuđa, među kojima su evropski komesar Johanes Han i ministri pravde Srpske, FBiH, kao i ministar pravde BiH.\n– Zaprepašten sam količinom pristrasnosti i politikanstva u ocjenama gospođe Kreso. Ona ni dana više ne treba da provede u pravosuđu. Ne vidim šta je sprečava da se pridruži nekoj od stranaka sa sjedištem u Sarajevu jer sam siguran da bi osvojila ogroman broj bošnjačkih glasova- poručio je Košarac, komentarišući stavove koje je Kreso iznijela u sarajevskoj štampi.\nKreso je predsjednika Republike Srpske Milorada Dodika optužila da je, kako je rekla, konstantnim ucjenama strukturalni dijalog izvrgao ruglu. Ona je oštro kritikovala i rezultate posljednjeg sastanka strukturalnog dijaloga, tvrdeći da razgovori ne idu u dobrom pravcu.\nKošarac je istakao da se “Kreso u svojim izjavama ponaša kao razmaženo dijete kome su oteli igračku”.\n– Predsjednik Suda BiH Meddžida Kreso očigledno je shvatila da će buduća rješenja u reformi pravosuđa, ukoliko ih ona i njeni bošnjački politički šefovi ne budu minirali, ići u pravcu da će rad Tužilaštva i Suda BiH moći da bude preispitan na profesionalan način, u sudskim vijećima o čijem sastavu i odlukama gospođa Kreso se više neće pitati. Na taj način biće, nadam se, ukinuta nakaradna praksa da jedan zakon važi za Srbe, a drugi za sve ostale i prestaće očigledna kršenja ljudskih prava, što sasvim je jasno smeta gospođi Kreso i vrhu SDA i drugih bošnjačkih stranaka u Sarajevu- upozorio je Košarac.\nOn je dodao da se nosioci pravosudnih funkcija u Sarajevu smrznu na riječi – stručna i demokratska kontrola i odgovornost.\n– Cilj reforme pravosuđa mora biti uvođenje principa demokratske i institucionalne kontrole rada, kao i principa odgovornosti za pristrasnost, nerad i nepravdu koju godinama demonstriraju u Tužilaštvu i Sudu BiH. To je ono što plaši predsjednika Suda BiH gospođu Kreso, ali i šefove bošnjačkih političkih stranaka, koji horski napadaju bilo kakvu ozbiljnu promjenu nepodnošljivog stanja u nametnutim pravosudnim institucijama na nivou BiH- naglašava Košarac.\nOn izražava sumnju da će, nakon izjava koje su dali i predsjednik Suda BiH i predstavnici vodećih bošnjačkih stranaka, uspjeti napori učesnika posljednjeg sastanka strukturalnog dijaloga u Briselu.\n– Zbog toga pozdravljam svaki korak i odluku institucija Republike Srpske koji idu u pravcu provođenja referenduma o pravosudnim institucijama na nivou BiH i nametnutim odlukama visokog predstavnika. Na isti način osuđujem i smatram činom izdaje nacionalnih interesa svaki pokušaj opozicionih stranaka da omalovaže ili spriječe napore predsjednika Republike i institucija Srpske da se referendum održi i da se obezbijedi međunarodna podrška za pravo naroda u Srpskoj da slobodno izrazi svoju volju o ovom ili bilo kom drugom pitanju- zaključio je Košarac.


Dvanaest godina od ubistva Jovanovića\nNi nakon 12 godina od ubistva glavnog urednika lista "Dan" Duška Jovanovića ne znaju se niti počinioci niti nalogodavci tog zločina.\nJavnost svake godine preko izjava državnih zvaničnika dobija obećanja da će se doći do više činjenica i detalja o atentatu na Jovanovića ali, osim Damira Mandića, ostali učesnici i oni koji su naručili ubistvo ostaju van domašaja pravde.\nNa novu godišnjicu ubistva ovog urednika, novi ministar unutrašnjih poslova najavljuje da će raspisati nagradu za informacije o likvidaciji Jovanovića.\nNovi ministar unutrašnjih poslova, Goran Danilović, položio je u petak cvijeće na mjesto gdje je ubijen Jovanović i posjetio redakciju lista "Dan".\nNovinarima je kazao da je spreman da uskoro raspiše novčanu nagradu za informacije koje bi doprinijele rasvjetljavanju ubistva.\nNovi ministar je rekao da će ispitati da li je i dalje na snazi ranija odluka o novčanoj nagradi.\n"Bilo takve odluke ili ne našli je mi u arhivi, pošto se radi o dužem periodu, ja ću izvjesno pokrenuti ovo pitanje na prvoj sjednici Vlade. Zatražiću da ne zastanemo nego da obnovimo taj predlog, ukoliko možda neko drugi umjesto Ministarstva unutrašnjih poslova bude imao taj dokument", kaže Danilović.\nGoran Danilović, 27. maj 2016.\n"Ako ne da, onda konačno bez ustezanja raspišemo taj dio obaveze države prema nečemu što sve nas drži u poziciji da ne možemo reći da smo slobodno društvo, slobodnih građana dok se ne ispita, rasvijetli do kraja ubistvo Duška Jovanovića", dodaje Danilović.\nDirektor navedenog lista, Mladen Milutinović, podsjeća da proteklih 12 godina država ništa nije uradila da rasvijetli ubistvo Duška Jovanovića.\n"Pratično, ništa se nije promijenilo kada se ima u vidu činjenica da je za svih 12 godina procesuirano samo jedno lice kao saizvršilac u ovom monstruoznom zločinu a da za ovih 12 godina nijesmo dobili niti jednog drugog saizvršioca a kamoli nalogodavca", navodi Milutinović.\n"Mi opravdano sumnjamo da svojim nečinjenjem i nepostupanjem država postaje saučesnik ovog teškog zločina koji teško opterećuje ne samo medijsku zajednicu nego i ukupno crnogorsko društvo", dodaje direktor lista "Dan".\nSupruga Duška Jovanovića, Slavica, na pitanje da li očekuje da država ipak riješi taj zločin, podsjeća na činjenicu da je prvi put u 12 godina jedan ministar došao da oda počast njenom ubijenom suprugu.\n"Čini mi se da sam današnji, prvi izlazak zvanične Crne Gore da oda počast jedinom ubijenom novinaru u Crnoj Gori ne treba posebno komentarisati i dovoljno govori o umiješanosti ove države u ovaj zločin", navodi Slavica Jovanović.\nSlavica Jovanović, Goran Danilović i Mladen Milutinović, 27. maj 2016.\nDuško Jovanović ubijen je 27. maja 2004. godine, nakon što je izašao iz redakcije, a istražitelji do danas nijesu otkrili ko je ispalio smrtonosne hice.\nZa učešće u ubistvu do sada je optužen jedino Podgoričanin Damir Mandić, kome je Apelacioni sud u aprilu potvrdio presudu za saučesništvo i osudio ga na 19 godina zatvora.\nPodsjetimo, u dosadašnjem pravosudnom postupku Mandić je prvi put oslobođen optužbi, a zatim osuđen na 30 godina zatvora. U trećem postupku osuđen je na 18 godina zatvora ali je tu presudu poništio Ustavni sud, krajem jula 2014. godine.\nIz tužilaštva su početkom prošle godine saopštili da novim predmetom pokušavaju da otkriju još dva saučesnika u ubistvu Duška Jovanovića.\nTada je rečeno da su tim povodom saslušali deset svjedoka, uključujući premijera Mila Đukanovića i potpredsjednika Vlade Duška Markovića.


PRELIMINARNI REZULTATI IZBORA U ITALIJI: Koalicija desnice vodi | Ekspres.net\nPRELIMINARNI REZULTATI IZBORA U ITALIJI: Koalicija desnice vodi\nPopulistički Pokret pet zvezda (M5S) osvojio je oko 31 odsto glasova. Taj pokret, koji je 2009. osnovao komičar i aktivista Bepe Grilo, stranka je koja je samostalno dobila najveću podršku, ali ne dovoljno da bi samostalno i vladala.\nKoalicija levog centra predvođena Demokratskom strankom premijera Matea Rencija osvojila je oko 23 odsto glasova.\nU okviru koalicije desnog centra, antiimigrantska i evropskeptična Liga Matea Salvinija osvojila je više glasova (18 odsto) od Napred Italije bivšeg premijera Silvija Berluskonija (14 odsto).\nLideri te koalicije obećavali su da će, ako dođu na vlast, brzo deportovati iz Italije veliki broj migranata.\nTags berluskoniitalijakoalicija desniceParlamentarni izbori\nPARLAMENTARNI IZBORI I U ITALIJI: Da li će i Italija podleći populističkom, evroskeptičkom i krajnje desničarskom raspoloženju Berluskoni: Posao gradonačelnika nije za majku SMRTONOSNA RAFAELA: Najopasnija italijanska mafijašica SVET: Kurs za isterivanje đavola


BalkanMagazin :: (Ne)zainteresovani kupci srpske čeličane\n(Ne)zainteresovani kupci srpske čeličane\nčetvrtak, 04. oktobar 2012 08:09\nPredstavnici UGMK-a i MMK-a nisu zainteresovani za kupovinu Železare Smederevo. Iz kompanije Mečel ne potvrđuju zainteresovanost za moguću kupovinu metalurškog kombinata u Smederevu, a predstavnici NLMK i Severstalja su naveli da nikada ne komentarišu „glasine na tržištu“.\nPredstavnici Uralsko rudarsko-metalurške kompanije (UGMK) nisu zainteresovana za kupovinu Železare Smederevo.\n„Nama to preduzeće nije zanimljivo, nismo podneli prijavu (za učešće na tenderu),“ rekao je u ponedeljak Andrej Kozicin, direktor te ruske kompanije, prenosi Interfaks.\nSrpska vlada, inače, od potencijalnog kupca zahteva konsolidovani prihod za 2011. godinu od najmanje milijardu evra ili posedovanje aktive od 1,5 milijardi evra, navodi Interfaks.\nUralska rudarsko-metalurška kompanija je u 2010. godini imala konsolidovanu prodaju od 5,2 milijardi dolara, a čisti prihod 742 miliona dolara, pokazuju podaci sa sajta kompanije.\nUGMK nema nikakve akcije na Balkanu, ali od 2004. godine realizuje produkciju rudnika bakra u Majdanpeku, navodi ruska novinska agencija.\nVlasti Srbije ranije su saopštile da su UGMK, ukrajinski Donjeck stil grup i Junajtid plzen (United) biznismena Igora Šamisa, podneli prijavu za učešće na tenderu za kupovinu Železare Smederevo. Tom prilikom je predloženo da cena za Železaru bude jedan dolar.\nZainteresovani još pod velom tajne\nI Kiril Golupkov, predstavnik Magnitogorskog metalurškog kombinata (MMK) demantovao je u ponedeljak informacije nekih medija da je ta kompanija zainteresovana za kupovinu Železare Smederevo.\n„Naša kompanija nema nikakve veze sa kupovinom Železare i ne učestvuje u tom poslu,“ rekao je za Tanjug Golupkov i dodao da ne zna odakle su procurele te spekulacije i da je možda reč o nekoj drugoj kompaniji sa Urala, a ne o MMK.\nMMK je, kako je navedeno na sajtu te kompanije, jedan od najvećih svetskih proizvođača čelika i zauzima vodeće pozicije među preduzećima crne metalurgije u Rusiji.\nAktivi kompanije u Rusiji su krupan metalurški kompleks sa punim proizvodnim ciklusom, a 2011. godine Grupa MMK je proizvela 12,2 miliona tona čelika i 11,2 miliona tona proizvoda od metala. Prihod MMK je te godine iznosio 9,306 milijardi dolara, a zarada pre odbitka poreza, kamata i amortizacije (EBITDA) 1,336 milijardi dolara.\nKao mogući kandidati za kupovinu u medijima su se pominjale ruske kompanije Severstalj, Novolipecki metalurški kombinat (NLMK) i Mečel.\nIz kompanije Mečel, koja je već prisutna na tržištu Srbije, Tanjugu je ranije rečeno da „ne potvrđuje zainteresovanost za moguću kupovinu metalurškog kombinata u Smederevu,“ dok su predstavnici NLMK i Severstalja naveli da nikada ne komentarišu „glasine na tržištu“.\nPozivajući se na izvor u „srpskom sindikatu privrednika“, list Komersant je preneo, da se „priča o velikoj kompaniji iz Magnitogorska na Uralu“.\nIz kompanija MMK i Mečel su za taj list, takođe, demantovali zainteresovanost za Železaru, u UGMK su rekli da „ne raspolažu informacijama za komentar“, a u Severstalju i NLMK su odbili da razmatraju situaciju.\nNi Dušanka Ranković, predstavnica Železare Smederevo ne zna ime mogućeg kupca. Eksperti su vrednost Železare procenili u maju na 100 do 300 miliona dolara, navodi Komersant.\nOleg Petropavlovski, analitičar moskovskog Brokerkreditservisa (BKS) ističe za list da će kupovina srpskog kombinata u situaciji kada na evropskom tržištu postoji višak čelika od šest miliona tona „izgledati dosta čudno“.\n„NLMK već ima aktive u Evropi, za Mečelu sa njegovim dužničkim opterećenjem je nelogično da sada nešto kupuje, a šta će to Severstalju i drugim krupnim akterima teško mi je da kažem,“ rekao je analitičar i dodao da se smanjenje viška čelika na evropskom tržištu ne očekuje u skorijoj perspektivi.\nTender za privatizaciju srpske čeličane\nMlađan Dinkić, ministar finansija i privrede Srbije najavio je da će tokom ove nedelje će biti raspisan tender za privatizaciju Železare Smederevo.\nDinkić je, za dnevni list Blic, rekao da se privode kraju pregovori sa velikom ruskom kompanijom i da je postignut dogovor da država zadrži 25 odsto udela u toj kompaniji.\n„Pošto imamo snažan interes jedne velike ruske kompanije za pokretanje Železare i investicije u čak neke potpuno nove kapacitete koji trenutno ne postoje u Smederevu, mi ćemo raspisati tender za privatizaciju,“ rekao je Dinkić ali nije precizirao o kojoj je kompaniji reč.


Štutgart proterao „Euro 4“ dizelaše › Made-in-Germany.rs\nU nemačkom gradu Štutgartu od 1. aprila na snagu stupa zabrana vožnje automobila sa starijim dizel motorima, koja je usledila nakon prošlogodišnje pozitivne sudske odluke.\nU obrazloženju gradskih vlasti se kaže da će vozilima sa motorima koji nisu u skladu sa “Euro 5” emisionim standardima, biti zabranjeno kretanje ili parkiranje u gradu Štutgartu. U saopštenju gradskih vlasti se navodi da će se zabrana odnositi i na vlasnike starijih dizel automobila koji žive u samom gradu.\nPod zabranu još uvek neće potpadati vozila sa motorima koji zadovoljavaju “Euro 5” standard za emitovanje štetnih gasova, ali će konačna odluka biti doneta nakon ispitivanja emisije gasova sredinom ove godine.\nU okviru borbe protiv zagadenja vazduha, nemački Savezni upravni sud je prošle godine doneo odluku da gradovi u toj zemlji mogu samostalno da uvedu zabranu saobraćanja dizel automobila, prenosi agencija Tanjug.\nOd MiG na 30/03/2019 / AKTUELNO / Ostavite komentar


Javni dug Srbije veći za pola mlrd. eura › Made-in-Germany.rs\nJavni dug Srbije na kraju 2014. godine dostigao je iznos od 22,86 milijardi eura, ili za oko 570 miliona eura više nego na kraju novembra prošle godine, saopštila je Uprava za javni dug Ministarstva finansija.\nNa osnovu podataka Uprave, javni dug Srbije je 9. januara bio 2.803,6 milijardi dinara, prenosi agencija „Beta“.\nNa kraju novembra prošle godine javni dug je iznosio 2.686,6 milijardi dinara, ili 22,29 milijardi eura, što predstavlja 69,2 posto bruto domaćeg proizvoda (BDP).\nNa kraju 2013. godine javni dug je iznosio 20,14 milijardi eura, odnosno 59,6 posto BDP-a.\nOd MiG na 19/01/2015 / Finansije / Ostavite komentar


Nezvanično - Vujošević suspendovao Bogdanovića? - Sportske.net\nNezvanično - Vujošević suspendovao Bogdanovića?\nU toku dana pojavila se nezvanična informacija da je trener Partizana suspendovao jednog od najboljih igrača crno-belih, Bogdana Bogdanovića, pa zbog toga on navodno neće nastupiti na meču protiv FMP-a.\nNakon dramatičnog ispadanja iz polufinala ABA lige, čime crno-beli posle dugo godina neće igrati Evroligu, Partizan je poražen i u domaćem šampionatu od strane Crvene zvezde Telekom, a atmosfera u ekipi je, kako stvari stoje, prilično loša.\nPo nezvaničnim informacijama koje su se pojavile u javnosti u toku dana, trener Duško Vujošević suspendovao je Bogdana Bogdanovića do daljnjeg, pa on neće biti u sastavu ekipe za meč sa FMP Železnikom.\nBogdanović je jedan od nosilaca igre Partizana u tekućoj sezoni, ali je u poslednje vreme malo pao u formi, a već je imao par nesuglasica sa Vujoševićemn, koje su kulminirale na utakmici 18. kola ABA lige sa MZT-om iz Skoplja.\nTada je Bogdanović morao pre vremena u svlačionicu, a crno-beli su kasnije izgubili utakmicu.\nVujošević tom prilikom nije želeo da komentariše Bogdanovo slanje u svlačionicu, već je istakao samo da je u pitanju nedisciplina igrača.\nOstaje da se vidi šta je ovoga puta u pitanju...


Ruski i srpski oficiri prilikom prošlomesečne vežbe BARS 2016, ilustracija\nPripadnici oružanih snaga Rusije i Belorusije koji učestvuju u multinacionalnoj vežbi "Slovensko bratstvo 2016", koja će biti održana od 3. do 9. novembra na aerodromima i poligonima Vojske Srbije, sleteli su danas na aerodrom Batajnica kod Beograda, saopštilo je Ministarstvo odbrane Srbije.\nKako je navedeno, pripadnike oružanih snaga Rusije i Belorusije dočekao je komandant Specijalne brigade Vojske Srbije brigadni general Zoran Veličković, koji je i oficir za planiranje vežbe.\nNa taktičkoj vežbi u Srbiji učestvovaće 212 pripadnika Vazdušno-desantne vojske Rusije, 56 pripadnika Oružanih snaga Belorusije i 450 pripadnika Vojske Srbije.\nGeneral Veličković je, poželevši dobrodošlicu učesnicima vežbe, rekao da je reč o tradicionalnoj vežbi koja se, u okviru međunarodne vojne saradnje, izvodi po treći put sa oružanim snagama Rusije, a drugi sa kolegama iz Belorusije.\nVeličković je kazao da je cilj vežbe unapredjenje operativnih sposobnosti, pre svega, u protivterorističkim dejstvima zajedno s pripadnicima ruskih i beloruskih oružanih snaga.\nOn je dodao da će zajednička uvežbavanja pripadnika Vojske Srbije i Oružanih snaga Rusije i Belorusije biti održana od 3. do 6. novembra na automatizovanom strelištu "Orešac", intervidovskom poligonu "Pasuljanske livade", aerodromima "Kovin" i "Batajnica", dok će sama vežba biti izvedena od 7. do 9. novembra na "Pasuljanskim livadama".\nZamenik načelnika Štaba vazdušno-desantnih snaga Rusije Oleg Poljgujev rekao je da će narednih dana jedna od najboljih jedinica ruskih vazdušno-desantnih snaga pokazati kako se uspešno dejstvuje protiv potencijalnih neprijatelja.\n"Dokazaćemo da su vazdušno-desantne snage Rusije sposobne da za određeno vreme ispune zadatke sa ocenom odlično", rekao je Poljgujev.


Ostali sportovi - Automobilizam: Borković startuje sa petog mesta u Maroku\nNajbolji srpski automobilista Dušan Borković briljirao je u kvalifikacijama za prvu ovosezonsku trku u WTCC. Borković je u svom debitantnskom nastupu na stazi Mulaj el Hasan u Maroku kroz sve tri deonice kvalifikacija (Q1, Q2 i Q3) vozio sve sigurnije, ali ga je prerani izlazak na stazu u finišu kvalifikacija onemogućio da popravi plasman. Tako će na obe trke u nedelju startovati sa pete pozicije, što mu je automatski donelo i prvi bod u šampionatu.\n„Nisam mogao da poželim bolji početak sezone. Nadam se da će mi dobri rezultati u kvalifikacijama dati još veći podstrek za nedeljne trke. Uprkos nekim nedostacima koje ispravljamo u hodu, prezadovoljan sam svojim Chevrolet Cruze automobilom i svojom vožnjom“\n– rekao je Borković posle subotnjih kvalifikacija u Marakešu.\nPrema očekivanjima, u kvalifikacijama su dominirali vozači Citroen-a, pa će s pol-pozicije startovati Hose Marija Lopes (Argentina), ispred aktuelnog svetskog šampiona Ivana Milera (Francuska) i devetostrukog svetskog prvaka u WRC Sebastijana Leba. Četvrto mesto u kvalifikacijama pripalo je Tomu Čiltonu u Chevrolet Cruze. Trke su na programu u nedelju od 17h i 18h, uz direktna prenos na Eurosport-u, koji je i organizator trka.


Nauka POTVRDILA poreklo srpskih gena – Ono što već svi znaju: Najbliži sa Rusima – Nikakve veze sa Turcima – DnevniZurnal\nby admin 25/07/2021, 13:18 2k Views\nU Centru za forenzičku i primenjenu molekularnu genetiku Biološkog fakulteta rade se tri vrste analiza pomoću kojih se utvrđuje nečije poreklo, i po muškoj i po ženskoj liniji.\nTako možemo da saznamo više o svojim praprecima i tome odakle su došli, ali i da li su osvajači ostavili traga u našim genima.\n“Zbog toga što se ipsilon hromozom prenosi sa oca na sina praktično nepromenjen, tako iz generacije u generaciju predak po muškoj liniji i njegov potomak imaju praktično identičan ipsilon hromozom. On se može promeniti zahvaljujući mutacijama, ali te promene su toliko spore da se može pratiti dalje praporeklo”, napominje Keckarević Marković.\n“Rade se i analize pojedinih delova u okviru čitavog našeg genoma i one mogu da nam kažu naše poreklo i po muškoj i po ženskoj liniji. Kakvi rezultati se mogu dobiti iz ovih analiza zavisi od toga koliko je na svetu urađeno tih referentnih genoma.\nU ovom trenutku moguće je na osnovu tih rezultata dobiti informaciju da li ste poreklom iz Evrope, severne ili južne Evrope, ili istočne ili zapadne, i sa kojim udelom. Da li možda imate udela neke krvi azijske ili afričke”, objašnjava dr Milica Keckarević Marković za RTS.\n“Poslednjih pet godina se prvenstveno bavimo analizama ipsilon hromozoma kako bismo pratili migracije u okviru regiona bivše Jugoslavije, odnosno kretanja srpske populacije u poslednjih nekoliko vekova”, dodaje Markovićeva.\n“Kada imamo istu haplogrupu, onda smo mi po tom jednom svom pretku srodniji nego sa osobom koja pripada različitoj haplogrupi. Sve haplogrupe će se na kraju sresti u jednom zajedničkom pretku, ali tokom vremena se dešavaju mutacije, one se akumuliraju i na taj način dolazi do razdvajanja haplogrupa, Mi na taj način u stvari možemo da pratimo koje je zajedničko poreklo, na primer, neke dve osobe i koliko godina unazad”, navodi biološkinja.\n“Migracijama Slovena na Balkansko poluostrvo ta haplogrupa je došla i njoj pripada nekih 30 do 40 odsto Srba, a prisutna je i kod pripadnika drugih naroda koji ovde žive. Praktično najsličniji smo sa narodima sa kojima delimo i jezik”, naglašava gošća Jutarnjeg programa.\n“Ove analize genoma su veoma pouzdane, ali je problem interpretacija rezultata nepouzdanih i nestručnih analiza. Same analize su pouzdane, mada postoje one koje daju manje detalja i ostavljaju prostora za više spekulisanja ili one koje daju više detalja i ne ostavljaju mnogo prostora za, u stvari, izmišljanje teorija o poreklu”, naglašava dr Keckarević Marković.\nPreci svih naroda stigli iz Afrike\n“U svakom slučaju, na teritoriji Evrope i na teritoriji Azije su današnji moderni ljudi živeli zajedno sa neandertalcima u Evropi i sa denisovijancima u Aziji. Ono što se danas zna, a nema potpisa u ipsilon hromozomima i u mitohondrijalnoj DNK, već u autozomnim genomima, jeste da je dolazilo do mešanja današnjih modernih ljudi sa neandertalcima i denisovijancima”, napominje biološkinja.


RTCG - Radio Televizija Crne Gore - Nacionalni javni servis :: Politika :: "Ne postoji šansa da uđemo u novu vlast"\n14. 10. 2020. 07:02 >> 12:43 9\nNe postoji šansa da Demokratska unija Albanaca uđe u novu vlast,kazao je za Pobjedu Mehmet Zenka, predsjednik te partije, povodom poziva mandatara Zdravka Krivokapića manjinskim partijama da budu dio buduće vlade.\nDUA je dio albanske koalicije „Jednoglasno“, koju čine i Demokratska partija, kao i Demokratski savez u Crnoj Gori. To je za sada jedina odluka od manjinskih partija koje je Krivokapić pozvao da učestvuju u novoj vlasti.\nGenci Nimanbegu, jedan od lidera koalicije „Albanska lista - Genci Nimanbegu - Nik Đeljošaj“, kazao je za Pobjedu da je njegova koalicija prihvatila poziv mandatara za razgovor o ulasku u vladu, ali to ne znači, kako je rekao, i da je prihvaćeno učešće u vlasti.\n“ Što više protiče rok za formiranje nove vlade, manje su šanse da se parlamentarna većina međusobno dogovori o tome”, ocijenio je Nimanbegu.\n“Bošnjačka stranka odlučiće da li će ući u razgovore sa Krivokapićem na sjednici Glavnog odbora, koja će biti održana u nedjelju, 18. oktobra, u Rožajama”, kazao je za Pobjedu Adel Omeragić, portparol BS.\nKrivokapić je zvanični poziv manjinskim partijama uputio odmah nakon što je predložen za mandatara za sastav vlade. U pozivima je naveo da potvrđuje spremnost, iskazanu i sporazumom o saradnji sa koalicijama ,,Mir je naša nacija“ i ,,Crno na bijelo“, za saradnju sa manjinskim partijama.\nDUA Mehmed Zenka


Tada je direktor Direkcije Goran Matić na konferenciji za novinare rekao da „se nada da će u toku narednih nekoliko dana regulisati celokupnu obavezu prema dobavljaču“ i da će „postići dogovor o otpisu kamata u iznosu od 1,3 miliona dinara“. Međutim, do 30. oktobra Direkcija nije platila dug, jer se, kako je rekao Matić, čekao rebalans opštinskog budžeta. S obzirom na to da je prvi rebalans opštinskog budžeta usvojen sredinom novembra, a drugi 30. decembra prošle godine, na pitanja da li je plaćen dug firmi „Vojvodinaput-Bačkaput“ i da li je ta firma podnela tužbu protiv Direkcije, Matić je odgovorio da tužba nije podneta, a da je firmi „Vojvodinaput-Bačkaput“ krajem decembra plaćeno 800.000 dinara te da je dogovoreno da će se preostali dug od oko 5,1 miliona dinara i kamate plaćati sukcesivno u narednom periodu. Matić nije rekao u kom roku treba da se plati ostatak duga i kamata.\nUgovor o rekonstrukciji Iđoškog puta sa firmom „Vojvodinaput-Bačkaput“ sklopljen je 13. septembra 2010. godine, vrednost ugovorenog posla bila je 19.981.755 dinara, a novac je trebao biti obezbeđen od zakupa poljoprivrednog zemljišta. Radovi su započeti 12. oktobra iste godine i planirano je da izvođač za 60 dana izgradi 2,5 kilometra puta širine tri metra i uredi deo neposredno pored saobraćajnice.\nKada je u oktobru prošle godine stigla opomena pred tužbu od firme „Vojvodinaput-Bačkaput“, direktor Direkcije Goran Matić je saopštio da je problem nastao, jer prethodno rukovodstvo Direkcije nije namenski trošilo novac, odnosno da pet miliona dinara koje je opština 13. oktobra 2011. godine uputila Direkciji radi regulisanja obaveza prema firmi „Vojvodinaput-Bačkaput“, nije plaćen toj firmi, nego je potrošen u neke druge svrhe. „Od ukupnog duga koji je zaključen u decembru 2010. godine, prethodna vlast uplatila je samo 6.010.000 dinara za godinu i po dana, a mi smo od septembra do marta 2013. godine platili 7,3 miliona dinara“, rekao je tada Matić i najavio reviziju poslovanja Direkcije u prethodnom periodu.\nUpitan da li je revizija poslovanja javnog preduzeća urađena, Matić je odgovorio da je za taj posao angažovana revizorska kuća „Confida-Finodit“ d.o.o. iz Beograda koja treba da završi reviziju do kraja januara. Revizija će da košta 250.000 dinara. Na konstataciju novinara da je zbog toga što je izvođač radova „Vojvodinaput-Bačkaput“ neadekvatno uradio rekonstrukciju Iđoškog puta, prethodno rukovodstvo Direkcije saopštilo da dok put ne bude urađen kako treba, izvođaču radova neće biti plaćen deo ugovorene cene, Matić je odgovorio da je izvođač otklonio nedostatke i da je nakon toga što je on (Matić) stupio na funkciju direktora Direkcije u avgustu 2012. godine, urađen tehnički pregled Iđoškog puta i dobijena upotrebna dozvola.\nJP Direkcija za izgradnju Bečej: Godišnje održavanje trotoara\nViše iz ove kategorije « JP Toplana: Novi način obračuna potrošnje\tFiskulturna sala u OŠ „Petefi Šandor“: Još uvek se čeka javna nabavka »


Hajduković: Bavim se samo strukom, nikada nijesam pripadao ni jednoj partiji! – Borba\nHajduković: Bavim se samo strukom, nikada nijesam pripadao ni jednoj partiji!\nPomoćnik direktora Aerodroma Predrag Hajduković demantovao je da je član DPS-a i poručio da se bavi samo strukom, te da nije pripadao nijednoj partiji.\n“S obzirom da je na vasem portalu je juce objavljen krajnje maliciozno pominjanje mog imena u kontekstu partijske pripadnosti dužan sam da obavjestim slijedeće. Mislim da je došlo vrijeme stručnjaka koji nisu politički obojeni. Kao potpuno apolitična ličnost (nikada član nijedne partije), bavim se svojom strukom i smatram da dolazi vrijeme kada će upravo struka i znanje biti „političari“ koji se najviše pitaju u privrednim društvima, ali koji će biti i najviše odgovorni. Istom se nadam i za JP Aerodromi, prije svega za one zaposlene čiji su rad i zalaganje godinama ostajali prilično marginalizovani”, naglasio je Hajduković u reagovanju dostavljenom “BORBI”.\nKako je istakao, svojim dosadašnjim zalaganjem obavljajući najodgovornije funkcije dominantno kod velikih internacionalnih kompanija (KPMG, BDO..), bez pomoći bilo koje partije.\n“Iako sam u preduzeću JP Aerodromi Crne Gore samo 10 mjeseci, pokrenuo sam niz bitnih projekata u okviru meni datih nadležnosti, koji proteklih godina nisu bili aktuelizovani, a trebali su biti. Vjerujem i sigutran sam da će novi menadžment vrednovati znaje i sposobnosti na pravi način”, poručio je on.\nInstitut za javno zdravlje: 257 novih slučajeva koronavirusa, 11 osoba preminulo\nBrnabić: Ne postoji potreba u Srbiji za obaveznom vakcinacijom\nSebastijan komentariše 1 sedmica ago\nBarem si lijep u odnosu na prethodnika.\nA komentariše 1 sedmica ago\nDoveo ga Duško Marković da špija Orlandića i postavio na mjesto direktora a razumije se u avio saobraćaj kao strašno …\nRadoslav komentariše 1 sedmica ago\nZašto je “slacajno zaboravio” da pomene da je afirmisan od strane Duška Kneževića kod koga je radio godinama isto ono za šta Dula sada traže!??\nMolim urednika da upita dotičnog strucnjaka da nam predstavi i ostale predhodne angazmane koji su od velike važnosti da bi se zaključilo kome pripada


"Razočaran sam jer odlazi. Mislim da će se u nekom svojstvu brzo vratitii u klub, uveren sam da će jednog dana voditi Liverpul", rekao je Staridž.\nOn je dodao da ne može rečima da opiše šta je sve Džerard uradio za Liverpul i reprezentaciju Engleske.\n"Ja ga i dalje gledam kao uzora. Mislim da je ista situacija i kod ostalih saigrača. Svima će nedostajati, dao mi je puno saveta i pomogao da napredujem, ne samo kao fudbaler, nego i osoba", istakao je napadač "crvenih".\nDžerard je za Liverpul odigrao 697 utakmica i postigao 182 gola, osvojio je Ligu šampiona, Kup UEFA, dva puta Liga kup Engleske i tri FA kupa. Ljubimac navijača i simbol kluba postao je iako nikada nije podigao pehar šampiona Premijer lige.


Suljagić: BiH definitivno ima problem sa terorizmom\nBeta 19. novembra 2015. 11:00\nZamenik ministra odbrane Bosne i Hercegovine Emir Suljagić izjavio je da BiH definitivno ima problem s terorizmom i da je vreme da se kao društvo odluči na čijoj strani želi biti.\n„Sada hoću da kažem da ova zemlja ima problem terorizma i da je krajnje vreme da kao društvo odlučimo s koje strane linije u ovom globalnom ratu protiv terorizma koji se vodi želimo biti“, napisao je Suljagić na svom Fejsbuk profilu.\nOn je dodao da je naziv teroristi pravo ime za osobe koje su počinile slične zločine, poput napada policijske stanice u Bugojnu, kao i napad koji se dogodio sinoć na vojnike Oružanih snaga BiH, a da je pravo ime problema s kojim se suočava BiH terorizam.\n„Veoma je izvesno u ovom trenutku da je napad koji je počinjen sinoć u Rajlovcu teroristički čin. O onome što smatram propustima u radu agencija za provođenje zakona koji su do toga doveli, neću sada govoriti“, rekao je Suljagić.\nOn je izrazio saučešće porodicama ubijenih i ocenio da je pucanj u dvojicu vojnika „pucanj u mogućnost zajedničkog života u Bosni i Hercegovini“.


Predstavljeno osam novih e-Usluga u Novom Pazaru\nNovi Pazar, 22. oktobar 2021.\nGrađani i građanke Novog Pazara od 22. oktobra 2021. godine mogu da koriste osam novih elektronskih usluga koje je gradska uprava razvila uz podršku Vlade Švajcarske kroz programa Swiss PRO i u saradnji sa Kancelarijom za informacione tehnologije i elektronsku upravu.\nViše od 260 građana i građanki Novog Pazara je na današnjem događaju imalo priliku da se direktno upozna sa svim pogodnostima koje pružaju elektronske usluge, ali i da sami procene koliko su informisani o eUslugama koje su im dostupne.\n„Ovom prilikom bih se zahvalio Vladi Švajcarske i programu Swiss PRO što su uvrstili i grad Novi Pazar da učestvuje u ovom projektu i što su danas ovde da približe našim sugrađanima razvijene eUsluge kroz kampanju „Da kliknemo zajedno“. Veoma je značajno približavanje pre svega usluga koje grad Novi Pazar ima. Kroz dopunjavanje elektronske uprave u našem gradu, štedimo vreme i novac na jedan lak način. Građani naše lokalne zajednice mogu da dođu do informacija o osam novih usluga i da se jednostavno približimo i budemo što dostupniji našim sugrađanima kroz elektronsku upravu“, izjavio je Nihat Biševac, gradonačelnik Novog Pazara.\n„Razvojem eUprave poboljšava se efikasnost rada lokalne uprave i omogućava građanima i građankama da brzo i lako, bez čekanja u redovima i dodatnih troškova pristupe javnim uslugama koje su u nadležnosti lokalne samouprave i ostvare određena prava. Novi Pazar je jedna od 35 lokalnih samouprava koje su uz tehničku i finansijsku podršku Vlade Švajcarske kroz program Swiss PRO uspostavile nove eUsluge koje su dostupne svim građanima“, istakla je Maida Jusufović, službenica za dobro upravljanje i rodnu ravnopravnost programa Swiss PRO.


Fiat 500 Giardiniera naslednik modela 500L u Kragujevcu?\nPrema pisanju italijanskog portala clubalfa.it, a koje prenosi Politika, kraj proizvodnje Fijata 500L je blizu. Umesto njega, na tržište najverovatnije dolazi Fiat 500 Giardiniera, što je nekada bila oznaka za karavan verziju modela 500. Italijanski portal navodi i da bi novi model mogao da se proizvodi u FCA fabrici u Kragujevcu, a premijera bi trebalo da bude održana 2021. godine. Ovaj novitet će, po svoj prilici, imati i električnu verziju. Fiat 500 Giardiniera bi trebalo da bude jedna od verzija potpuno nove generacije modela Fiat 500, koji se proizvodi od 2007. godine. Naravno, render koji su Italijani postavili na portal\nPratite FIAT 500L i osvojte ga na vikend\nPovodom održavanja gastronomsko-turističkog Festivala Serbika, koji se održava u Beogradu u periodu od 23. do 24.juna 2018. na Sava Promenadi, i u okviru kojeg je predviđena i promocija automobila Fiat 500L, organizuje se atraktivna aktivacija na Instagram profilu Proudlymadeinserbia posvećenom putovanju za volanom Fiat 500L. Instagram profil Proudlymadeinserbia pronalazi najbolje destinacije, hranu, umetnost, mesta i gradove naše zemlje. Kreiran je kao podsticaj ljudima da istražuju Srbiju koja nudi izuzetne turističke atrakcije i prirodne fenomene. Ako ste ljubitelji prelepe prirode i kulture Srbije, kao i modela Fiat 500L, koji se pravi u Šumadiji u fabrici u Kragujevcu, i želite da ga\nVozili smo novi Fiat 500L\nPosle velikog iščekivanja, zvanično je predstavljen redizajnirani Fiat 500L. Predstavnici Torinskog proizvođača su nas pozvali na prvu test vožnju koja je organizovana na njihovom, domaćem terenu. Zašto baš tamo ako se auto proizvodi kod nas? Lokacija fabrike je činjenica vezana za ekonomiju, a specijalizovane automobilske medije je lakše informisati o novitetima u centrali, gde je 500L razvijen. Dakle, u Torinu, sa već uhodanom ekipom koja redovno dočekuje novinare na brojnim događajima na kojima se predstavljaju i svi drugi modeli. Odmah po dolasku u sedište Fijata, održana nam je prezentacija na kojoj su nam predstavljeni najveći noviteti na modelu 500L. Domaćini\nOvako se transportuje Fiat 500L od fabrike do kupaca u Italiji\nKompanija FCA Srbija napravila je dokumentarni film kojim se prikazuje transport modela “500L” od proizvodnih pogona do krajnjih kupaca u Italiji. Do Luke Bar automobili stižu vozom, gde se utovaruju na brod i prevoze do luke u Italiji, odakle se po potrebi distribuiraju širom sveta.\nMaratonci trče uz “fijat 500L”\nVeć četrvrtu godinu zaredom Fijat je prisutan na najmasovnoijoj sportskoj manifestaciji u Srbiji, Beogradskom maratonu. Ove godine, pored naših takmičara, učestvovaće i 2.500 sportista iz inostranstva. I na sutrašnjoj trci “fijat 500L” će voditi atletičare od starta do cilja i meriti njihovo prolazno vreme. Na cilju, ispred hotela Moskva na Terazijama svi zainteresovani će biti u prilici da se bliže upoznaju sa modelom kao i trenutnim komercijalnim ponudama. Za sve posetioce i potencijalne kupce koji ostave svoje podatke, pripremljena je zabavnu igrica i koja im daje mogućnost da osvoje zanimljive nagrade.\nAerodromski prtljag izlazi iz gepeka Fiata 500L\nVeć nešto više od mesec dana svi putnici koji sleću na Aerodrom Nikola Tesla imaju priliku da prisustvuju ne baš uobičajenom performansu, odnosno marketinškoj kampanji za “fijat 500L”. U delu za podizanje prtljaga postavljene su zadnje polovine automobila i to tako da deluje kao da koferi sa pokretne trake izlaze iz gepeka “fijata 500L”. U pitanju su pravi automobili, sa svim delovima, uključujući i sve tapacirunge prtljažnika, zadnjih vrata… Jedino što im nedostaje je prednji deo. Tu i tamo bude problema kada radnici nabacaju nekoliko komada kabastih torbi i kofera jedan uz drugi, pa dođe do zagušenja. Tada pokretna traka